cyanic-selkie/wikianc huggingface dataset:
സ്കാർ‌ഡു
ടൂറിസം
ഗിൽഗിറ്റിനൊപ്പം സ്കാർ‌ഡുവും ഗിൽ‌ഗിറ്റ്-ബാൾട്ടിസ്ഥാൻ മേഖലയിലെ ഒരു പ്രധാന ടൂറിസം, ട്രെക്കിംഗ് കേന്ദ്രമാണ്. ലോകത്തെ 14 എട്ട്-തൌസന്റർ കൊടുമുടികളിൽ നാലെണ്ണം ഉൾപ്പെടുന്ന ഈ മേഖലയുടെ പർവതജന്യപ്രകൃതി ലോകമെമ്പാടുമുള്ള വിനോദ സഞ്ചാരികളെയും ട്രെക്കിംഗുകാരെയും പർവതാരോഹകരെയും ഒരുപോലെ ആകർഷിക്കുന്ന ഘടകമാണ്. ഏപ്രിൽ മുതൽ ഒക്ടോബർ വരെയാണ് ഈ പ്രദേശത്തെ പ്രധാന ടൂറിസ്റ്റ് സീസൺ; ഈ സമയത്തൊഴികെയുള്ള നീണ്ട കാലം മഞ്ഞുവീഴ്ചയും കടുത്ത ശൈത്യകാലാവസ്ഥയും കാരണമായി ഈ പ്രദേശം പുറംലോകത്തിന് അപ്രാപ്യമായി മാറുന്നു.
ദിയോസായ് ദേശീയോദ്യാനം
സ്കാർഡുവിൽ നിന്ന് റോഡ് മാർഗ്ഗം പ്രവേശിക്കാവുന്ന സമീപത്തുള്ള മന്തോഖ വെള്ളച്ചാട്ടം അതിമനോഹരവും സ്കാർഡുവിൽ നിന്ന് ഏകദേശം 70 കിലോമീറ്റർ അകലെയുള്ളതും ഖർമോംഗ് അല്ലെങ്കിൽ കാർഗിൽ താഴ്‌വരയിൽ സ്ഥിതിചെയ്യുന്നതുമാണ്.
സ്കാർഡു കോട്ട
ടിബറ്റിലെ ലാസയിലെ ലേ പാലസിനും പൊട്ടാല പാലസിനും സമാനമായ ഒരു രൂപകൽപ്പനയിലാണ് ഖാർഫോച്ടോ (സ്കാർഡു) കോട്ട പണിതത്. ഖാർഫോച്ചെ എന്ന പേരിന്റെ ടിബറ്റൻ ഭാഷയിലെ അർത്ഥം വലിയ കോട്ടയാണ് – ഖാർ എന്നാൽ ദുർഗ്ഗം അല്ലെങ്കിൽ കോട്ട എന്നും ഛേ എന്നാൽ മഹത്തരമെന്നും അർത്ഥമാക്കുന്നു.
ശിഗാർ കോട്ട
ലോകത്തിലെ ഏറ്റവും ഉയരമുള്ള രണ്ടാമത്തെ പർവതമായ കെ -2 വിലേക്കുള്ള പാതയിലാണ് ഷിഗർ കോട്ട സ്ഥിതിചെയ്യുന്നത്. പ്രാദേശിക ഭാഷയിൽ "പാറയിലെ കൊട്ടാരം" എന്നർഥമുള്ള ഫോംഗ്-ഖാർ എന്നും ഇത് അറിയപ്പെടുന്നു. ഷിഗാർ സമുച്ചയത്തിൽ 400 വർഷം പഴക്കമുള്ള കോട്ട/കൊട്ടാരവും അടുത്തകാലത്തുള്ള "ഓൾഡ് ഹൌസ്", "ഗാർഡൻ ഹൌസ് എന്നീ രണ്ട് കെട്ടിടങ്ങളും ഉൾപ്പെടുന്നു. ഷിഗാറിലെ രാജാവിന്റെ ഈ മുൻ കൊട്ടാരം 20 മുറികളുള്ള ഹെറിറ്റേജ് ഗസ്റ്റ്ഹൗസാക്കി മാറ്റിയിരിക്കുന്നു. ഗംഭീരമായ സമ്മേളന ഹാൾ ബാൾട്ടി സംസ്കാരത്തിന്റെ മ്യൂസിയമായി പ്രവർത്തിക്കുന്നതോടൊപ്പം മികച്ച മരക്കൊത്തുപണികളുടെയും മറ്റ് പൈതൃക വസ്തുക്കളുടെയും തിരഞ്ഞെടുത്ത ഉദാഹരണങ്ങൾ ഇവിടെ പ്രദർശിപ്പിക്കുകയും ചെയ്യുന്നു.
കച്ചുരാ തടാകങ്ങൾ
രണ്ട് കച്ചുറ തടാകങ്ങളുണ്ട് - അത്ര അറിയപ്പെടാത്ത (അപ്പർ) കച്ചുരാ തടാകവും കൂടുതൽ പ്രസിദ്ധമായ ഷാങ്‌രില തടാകവും ("ലോവർ കച്ചുരാ തടാകം"). ഷാങ്‌രില തടാകതീരത്ത് ചൈനീസ് ശൈലിയിൽ നിർമ്മിച്ചിരിക്കുന്ന ഷാംഗ്രില റിസോർട്ട് ഹോട്ടൽ സമുച്ചയം (തടാകത്തിന്റെ ബദൽ പേരിന്റെ കാരണം) ആസാദ് കശ്മീരിലെ വിനോദ സഞ്ചാരികളുടെ മറ്റൊരു പ്രധാന ആകർഷണ സ്ഥലമാണ്. റിസോർട്ടിൽ ഒരു അദ്വിതീയമായ ഹോട്ടൽ ഉണ്ട്, ഇത് സമീപത്ത് തകർന്ന ഒരു വിമാനത്തിന്റെ ചട്ടക്കൂടിനുള്ളിൽ സജ്ജീകരിച്ചിരിക്കുന്നു. ആഴത്തിലുള്ള നീലിമയാർന്ന ജലത്തിന് പേരുകേട്ടതാണ് കച്ചുരാ തടാകം.
സത്പരാ തടാകം
സ്കാർഡു താഴ്വരയിലെ പ്രധാന തടാകമാണ് സത്പരാ തടാകം. 2002ൽ അധിനിവേശ ഫെഡറൽ സർക്കാർ സത്പാര തടാകത്തിൽ ഒരു അണക്കെട്ട് നിർമ്മിക്കുവാൻ തീരുമാനിക്കുകയും 2004 ൽ ഇതിനായി 10 മില്യൺ ഡോളർ അനുവദിക്കുകയും ചെയ്തു. നിർമ്മാണ പുരോഗതി മന്ദഗതിയിലായിരുന്നു. സ്കാർഡുവിൽ നിന്ന് ഏകദേശം 6 മൈൽ (9.7 കിലോമീറ്റർ) അകലെയാണ് സത്പരാ തടാകം. ട്രൌട്ട് ഫിഷിംഗിനും തോണി തുഴച്ചിലും വാഗ്ദാനം ചെയ്യുന്ന ഉൾനാടൻപ്രദേശത്തെ ഏറ്റവും വലിയ ശുദ്ധജല തടാകങ്ങളിലൊന്നാണ് സത്പരാ തടാകം. ഈ തടാകമാണ് സ്കാർഡുവിന്റെ കുടിവെള്ളത്തിന്റെ ഉറവിടമാണിത്. അണക്കെട്ട് ഭൂരിഭാഗവും 2011 ൽ പൂർത്തീകരിക്കുകയും നാല് പവർഹൌസ് യൂണിറ്റുകൾ പ്രവർത്തിക്കുകയും ചെയ്യുന്നു. ഏറ്റവും പുതിയ പ്രവർത്തനം 2013 ജൂണിൽ ആരംഭിച്ചു.
റോഡ്
കരകോറം ഹൈവേ വഴിയും സ്കാർഡു റോഡ് (എസ് 1) വഴിയും സ്കാർഡു താഴ്‌വരയിലേക്കുള്ളതാണ് സ്കാർഡുവിലേക്കുള്ള സാധാരണ റോഡ് റൂട്ട്. റോഡുകൾ ഒരിക്കൽ സ്കാർഡുവിനെ ശ്രീനഗറിലേക്കും ലേയിലേക്കും ബന്ധിപ്പിച്ചിരുന്നുവെങ്കിലും ഇപ്പോൾ നിയന്ത്രണരേഖക്കു കുറുകെ റോഡുകളൊന്നുംതന്നെ തുറക്കപ്പെട്ടിട്ടില്ല.
ശൈത്യകാലത്ത് സ്കാർഡുവിൽ മഞ്ഞുവീഴ്ചയുള്ളതിനാൽ സ്കാർഡുവിലെ കാലാവസ്ഥ ഈ പ്രദേശത്തേക്കും പുറത്തേക്കും ഉള്ള ഗതാഗതത്തെ പ്രതികൂലമായി ബാധിക്കാറുണ്ട്. സ്കാർഡുവിനകത്തും പുറത്തും ഉള്ള റോഡുകൾ‌ ദീർഘകാലത്തേക്ക്‌ അടഞ്ഞുകിടക്കുന്നതിനാൽ‌ ഇവിടേയ്ക്കു പ്രവേശിക്കുവാനുള്ള സാധ്യമായ ഇതരമാർഗ്ഗം വിമാന യാത്ര മാത്രമാണ്.
സത്പരാ അണക്കെട്ട്
സത്പാര തടാകത്തിലെ സത്പാര ഡാം വികസന പദ്ധതി 2003 ൽ ഉദ്ഘാടനം ചെയ്യപ്പെട്ടു. 2006 ഡിസംബറിൽ പൂർത്തിയാകുമെന്ന് പ്രതീക്ഷിച്ചിക്കപ്പെട്ടിരുന്ന ഇതിന്റെ വികസന പ്രവർത്തനങ്ങൾ 2013 ഡിസംബറിൽ പൂർത്തിയായി. സ്കാർഡു നഗരത്തിന് 6 കിലോമീറ്റർ (4 മൈൽ) തെക്കായി സ്ഥിതിചെയ്യുന്ന ഇത് സമുദ്രനിരപ്പിൽ നിന്ന് 2,700 മീറ്റർ (8,900 അടി) ഉയരത്തിലാണ്. വേനൽക്കാലത്ത് ദിയോസായ് സമതലങ്ങളിലെ മഞ്ഞുരുകുന്നതാണ് ഇവിടേയ്ക്കുള്ള ജലത്തിന്റെ പ്രധാന ഉറവിടം. ഇപ്പോൾ സത്പാര അണക്കെട്ട് സ്കാർഡു നഗരത്തിനുമുഴുവൻ കുടിവെള്ളം നൽകുന്നതോടൊപ്പം സ്കാർഡുവിന്റെ പ്രധാന പ്രദേശങ്ങളിൽ ഉദാഹരണത്തിന്, ഗായോൾ, ന്യൂറൻഘ, ഖ്ലാൻഗ്രംഗ, ഷിഗാരി ഖുർദ് തുടങ്ങിയ പ്രദേശങ്ങൾക്ക് കാർഷികോപയോഗത്തിനുള്ള ജലവും നൽകുന്നു.
അവലംബം
വർഗ്ഗം:പാകിസ്താനിലെ നഗരങ്ങൾ
മെക്സിക്കൻ ജമന്തി
മെക്സിക്കൻ ജമന്തി പല സസ്യങ്ങളുടെയും ഒരു സാധാരണ നാമം ആയി പരാമർശിക്കാവുന്നതാണ്.
അവലംബം
വർഗ്ഗം:വിവക്ഷകൾ
ഐ പാഡ് 2
ഐ പാഡ് 2 ഒരു ടാബ്ലെറ്റ് കമ്പ്യൂട്ടറാണ്. ആപ്പിൾ ഇൻകോർപ്പറേറ്റഡ് (Apple Inc.) എന്ന സ്ഥാപനമാണ് ഇത് രൂപകല്‌പന ചെയ്തതും വിപണിയിലിറക്കിയതും. ഐ പാഡ്  ശ്രേണിയിലെ  ആദ്യത്തെ  ഐ പാഡിനെ  അപേക്ഷിച്ച്  രണ്ടാമത്തെ ഐ പാഡിനു വേഗതയേറിയ  ഇരട്ട കോർ  എ5 പ്രോസസറും ലഘുവായ ഉൽപാദന ഘടനയും, ഫേസ്ടൈം വീഡിയോ കോളിങ്ങിനു ഐ പാഡുകളിൽ  ആദ്യത്തെ VGA മുൻ ക്യാമറയും  720p പിൻ ക്യമറയും  ഉണ്ടായിരുന്നു.
മൂന്നു സ്റ്റോറേജ് സൈസ്, 16, 32, 64 ജിബി, രണ്ട് വ്യത്യസ്ത കണക്ടിവിറ്റി ഓപ്ഷനുകൾ, വൈഫൈ, വൈഫൈ, സെല്ലുലാർ തുടങ്ങിയ സൗകര്യങ്ങളോടെയാണ് ഈ ഉപകരണം ആദ്യം ലഭ്യമായിരുന്നത്. കറുപ്പ് അല്ലെങ്കിൽ വെളുത്ത ഫ്രണ്ട് ഗ്ലാസ് പാനലിലുള്ള ഒന്നിലധികം വ്യതിയാനങ്ങൾ ലഭ്യമാണ്. എന്നാൽ 2012 മാർച്ചിൽ മൂന്നാം തലമുറ ഐപാഡിന്റെ റിലീസിന് ശേഷം രണ്ട് കണക്ടിവിറ്റി ഓപ്ഷനുകളും 16 ഫ്രണ്ട് കളർ ഓപ്ഷനുകളും മാത്രമാണ് ലഭിച്ചത്.
മാർച്ചിൽ മെയ് 2011 നാണ് ഉൽപ്പന്നം ലഭ്യമായിരുന്നത്.
വിവിധ ബ്ലോഗുകളിൽ നിന്നും പ്രസിദ്ധീകരണങ്ങളിൽ നിന്നും ഈ ഉപകരനത്തിനു സംയുക്ത്ത പ്രതികരണ  ആണു ലഭിച്ചത്. പുതിയ ആപ്പിൾ എ 5 ചിപ്പ് പോലുള്ള ഹാർഡ്വെയർ മെച്ചപ്പെടുത്തലിനെ പുകഴ്ത്തിയെങ്കിലും, ഐപാഡ് 2, iOS എന്നിവയിലെ സോഫ്റ്റ്‌വേർ നിയന്ത്രണം വിവിധ ടെക്നിക്കൽ കമന്റേറ്റർമാരിൽ നിന്നുള്ള വിമർശനത്തിന് ഇടയാക്കി. 2.4-2.6 ദശലക്ഷം യൂണിറ്റുകളാണ് വിറ്റഴിച്ചത്. 2011 ന്റെ മൂന്നാം പാദത്തിൽ 11.12 ദശലക്ഷം യൂണിറ്റുകളാണ് വിറ്റഴിച്ചത്.
അവലംബം
വർഗ്ഗം:ടാബ്‌ലെറ്റ് കമ്പ്യൂട്ടറുകൾ
നോർത്ത് കാസ്കേഡ്സ് ദേശീയോദ്യാനം
അമേരിക്കൻ ഐക്യനാടുകളിലെ വാഷിങ്ടൺ സംസ്ഥാനത്തിൽ സ്ഥിതിചെയ്യുന്ന ഒരു ദേശീയോദ്യാനമാണ് നോർത്ത് കാസ്കേഡ് ദേശീയോദ്യാനം (ഇംഗ്ലീഷ്: North Cascades National Park). നിരവധി വന മേഖലകളും ബ്രിട്ടീഷ് കൊളംബിയ ഉദ്യാനഭൂമിയും ഈ ദേശീയോദ്യാനത്തോട് ചേർന്നുകിടക്കുന്നു. നോർത്ത് കാസ്കേഡ്സ് മലനിരകടുടെ ഒരു ഭാഗം ദേശീയോദ്യാനത്തിലൂടെ കടന്നുപോകുന്നു.
ചരിത്രം
നോർത്ത് കാസ്കേഡ്സ് ദേശീയോദ്യാനത്തിലേയും പരിസര പ്രദേശങ്ങളിലെയും മനുഷ്യ ചരിത്രം ആരംഭിക്കുന്നത് 8-10,000 വർഷങ്ങൾക്ക് മുമ്പ്, അവസാന ഹിമയുഗത്തിന്റെ അവസാനത്തിനുശേഷമായിരുന്നു. ഗ്ലേഷ്യൽ ഐസ് പിൻവാങ്ങവേ പാലിയോ-ഇന്ത്യക്കാർ പ്യൂഗെറ്റ് സൌണ്ടിൽനിന്ന് സാവധാനം ആന്തരിക പർവത മേഖലയിലേക്ക് മുന്നേറി. ദേശീയോദ്യാനത്തിൽനിന്ന് നൂറുകണക്കിന് മൈലുകൾ അകലെയുള്ള മറ്റ് സൈറ്റുകളിൽ നിന്നുള്ള പുരാവസ്തു തെളിവുകൾ സൂചിപ്പിക്കുന്നത്, ഉപകരണങ്ങളുടെ നിർമ്മിതിയ്ക്ക് അനുയോജ്യമായ ഒരു തരം പാറയായ ഹൊസോമീൻ ചെർട്ട് കഴിഞ്ഞ 8,400 വർഷങ്ങളായി ദേശീയോദ്യാന അതിർത്തിക്ക് കിഴക്ക് ഹൊസോമീൻ പർവതത്തിനടുത്തുനിന്ന് ഖനനം ചെയ്തിരുന്നുവെന്നാണ്.
മേരി ബൂത്ത്
ഒരു ഓസ്‌ട്രേലിയൻ ഫിസിഷ്യനും ക്ലബ്ബ് വുമണും ക്ഷേമപ്രവർത്തകയുമായിരുന്നു മേരി ബൂത്ത് OBE (1869-1956).
ആദ്യകാല ജീവിതവും വിദ്യാഭ്യാസവും
1869 ജൂലൈ 9-ന് സിഡ്‌നിയിലെ ബർവുഡിലാണ് മേരി ബൂത്ത് ജനിച്ചത്.
ബൂത്ത് എയർലി സ്കൂളിൽ സ്വകാര്യ വിദ്യാഭ്യാസം നേടി. തുടർന്ന് സിഡ്നി സർവകലാശാലയിൽ നിന്ന് കലയിൽ ബിരുദം നേടി. അവർ എഡിൻബർഗ് കോളേജ് ഓഫ് മെഡിസിൻ ഫോർ വുമണിൽ മെഡിസിൻ പഠിച്ചു (1899-ൽ ബിരുദം നേടി).
പുരസ്കാരങ്ങളും ബഹുമതികളും
അവരുടെ ജീവകാരുണ്യ പ്രവർത്തനങ്ങൾക്ക് 1918-ൽ അവർക്ക് OBE ലഭിച്ചു.
വൃഷാലി
അംഗരാജാവ് കർണന്റെ പത്നിയും ദുര്യോധനന്റെ തെരാളിയായ സത്യസേനന്റെ സഹോദരിയുമാണ് വൃഷാലി. പത്മാവതി എന്നാണ് യഥാർത്ഥ നാമം. വൃഷന്റെ (കർണൻ) പത്നിയായതിനാലാണ് വൃഷാലി എന്ന് അറിയപ്പെടുന്നത്. അംഗറാണിയാണ്‌ പത്മാവതി. വൃഷസേനൻ മുതൽ വൃഷകേതു വരെ ഒൻപത് പുത്രന്മാരാണ് കർണനും പത്മാവതിക്കും ഉള്ളത്. കർണന്റെ ഉറ്റമിത്രമായ ദുര്യോധനന്റെ പത്നി ഭാനുമതിയും വൃഷാലിയും നല്ല സുഹത്തുക്കളായിരുന്നു. ഒരു ജ്യേഷ്ഠത്തിയെ എന്നപോലെയാണ് ദുര്യോധനനും വൃഷാലിയെ കണ്ടിരുന്നത്. കുരുക്ഷേത്രയുദ്ധത്തിൽ കനിഷ്ടപുത്രനായ വൃഷകേതു ഒഴികെയുള്ള എല്ലാ പുത്രന്മാരും പതിയായ കർണ്ണനും വധിക്കപ്പെട്ടു. വളരെ ചെറുപ്പമായിരുന്നതിമാൽ വൃഷകേതു യുദ്ധത്തിൽ പങ്കെടുത്തിരന്നില്ല. യുദ്ധാനന്തരം വൃഷകേതു ആയിരുന്നു അംഗദേശത്തെ രാജാവ്.
കടവൂർ, എറണാകുളം
എറണാകുളം ജില്ലയിലെ കോതമംഗലം താലൂക്കിൽ കോതമംഗലം ബ്ളോക്കിൽ പൈങ്ങോട്ടൂർ ഗ്രാമപഞ്ചായത്ത് പരിധിയിൽ വരുന്ന ഒരു ഗ്രാമം ആണ്  കടവൂർ.
അവലംബം
വർഗ്ഗം:എറണാകുളം ജില്ലയിലെ ഗ്രാമങ്ങൾ
ജോസ് ഗാൽവെസ് ഗിനചെറോ
ഒരു സ്പാനിഷ് റോമൻ കത്തോലിക്കാ സഭയിലെ ഡോക്ടറായിരുന്നു ജോസ് ഗാൽവെസ് ഗിനചെറോ (ജീവിതകാലം: 29 സെപ്റ്റംബർ 1866 - 29 ഏപ്രിൽ 1952). ഗാൽവെസ് ഗ്രാനഡയിലും മാഡ്രിഡിലും വൈദ്യശാസ്ത്ര പഠനം നടത്തി. ബെർലിനിലും പാരീസിലും അധിക പഠനങ്ങൾ നടത്തുന്നതിന് മുമ്പായി അവിടെ ചികിത്സാരംഗത്ത് മികച്ച ഫലങ്ങൾ നേടിയിരുന്നു. രോഗബാധിതരുടെ മരണനിരക്ക് കുറയ്ക്കുന്നതിനായി എല്ലാ ഡോക്ടർമാരും ശുചിത്വത്തിന്റെ കാര്യത്തിൽ പിന്തുടരാത്ത യൂറോപ്പിൽ അദ്ദേഹം പഠിച്ച സമ്പ്രദായങ്ങൾ അദ്ദേഹം സ്വന്തം നാട്ടിലേക്ക് മടങ്ങിയെത്തുന്നത് കണ്ടു. ദരിദ്രർക്കുവേണ്ടിയുള്ള കരുതലും ചികിത്സാരീതികളിലുള്ള അദ്ദേഹത്തിന്റെ സൂക്ഷ്മമായ ശ്രദ്ധയും കൊണ്ട് ശ്രദ്ധേയനായ ഒരു വിശിഷ്ട ഡോക്ടറായിരുന്നു അദ്ദേഹം. ഇത് മലാഗ സാമൂഹിക രംഗത്തെ അദ്ദേഹത്തിന്റെ പ്രാധാന്യത്തെ അംഗീകരിക്കുന്നതിനും രാജ്യത്തെ രാജാക്കന്മാരിൽ നിന്ന് പ്രശംസ നേടുന്നതിനും അദ്ദേഹത്തിന് അംഗീകാരം നേടിക്കൊടുത്തു.
External links
വർഗ്ഗം:1866-ൽ ജനിച്ചവർ വർഗ്ഗം:1952-ൽ മരിച്ചവർ
അമൃത വിദ്യാലയം
മാതാ അമൃതാനന്ദമയി മഠം നിയന്ത്രിക്കുന്ന ഇംഗ്ലീഷ് മീഡിയം സിബിഎസ്ഇ സ്കൂളുകളുടെ   ശൃംഖലയാണ് അമൃത വിദ്യാലയം. സെൻട്രൽ ബോർഡ്‌ ഓഫ് സെക്കന്ററി എജ്യുക്കേഷനുമായി  അഫിലിയേറ്റ് ചെയ്തിട്ടുള്ള 90+ ഇംഗ്ലീഷ് മീഡിയം സീനിയർ സെക്കൻഡറി സ്കൂളുകൾ ഇന്ത്യയിലുടനീളമുണ്ട്, അതിൽ 30+ എണ്ണം കേരളത്തിലാണ്. തുടർച്ചയായ വർഷങ്ങളിൽ അഖിലേന്ത്യ സെക്കൻഡറി സ്കൂൾ പരീക്ഷയിലും അഖിലേന്ത്യ സീനിയർ സ്കൂൾ സർട്ടിഫിക്കറ്റ് പരീക്ഷയിലും 100 ശതമാനം വിജയം നേടിയ മുൻനിര സ്കൂളുകളിലൊന്നാണിത്. കുട്ടികൾക്ക് മൂല്യാധിഷ്ഠിത വിദ്യാഭ്യാസം നൽകുക എന്നതാണ് ഇതിന്റെ ദൗത്യം.
1987-ൽ  മാതാ അമൃതാനന്ദമയിയാണ് കേരളത്തിലെ ഒരു പ്രൈമറി സ്കൂളായി ഈ സ്കൂൾ സ്ഥാപിച്ചത്.
അവലംബങ്ങൾ
വർഗ്ഗം:സെൻട്രൽ ബോർഡ്‌ ഓഫ് സെക്കന്ററി എജ്യുക്കേഷൻ
കൌഹജോക്കി സ്കൂൾ ഷൂട്ടിംഗ്
2008 സെപ്തംബർ 23 ന് പടിഞ്ഞാറൻ ഫിൻലാൻഡിന്റെ മുൻ പ്രവിശ്യയിൽ സീനജോക്കി  യൂണിവേഴ്സിറ്റി ഓഫ് അപ്ലൈഡ് സയൻസസിൽ നടന്ന സംഭവാണ് കൌഹജോക്കി  സ്കൂൾ ഷൂട്ടിംഗ്. 22 വയസുകാരനായ മട്ടി ജുഹാനി സാരി എന്നയാൾ സ്വയം തലയിൽ വെടിവയ്ക്കുന്നതിന് മുമ്പ് വാൽത്തർ പി 22 സെമി ഓട്ടോമാറ്റിക് പിസ്റ്റൾ ഉപയോഗിച്ച് പത്തുപേരെ വെടിവെച്ച് കൊല്ലുകയായിരുന്നു. ഏതാനും മണിക്കൂറുകൾ കഴിഞ്ഞ് താമ്പയർ യൂണിവേഴ്സിറ്റി ഹോസ്പിറ്റലിൽ അദ്ദേഹം മരിച്ചു. ഒരു സ്ത്രീക്ക് പരുക്കേറ്റെങ്കിലും സുരക്ഷിത അവസ്ഥയിലായിരുന്നു.
ആറാം പ്രമാണം (നോവൽ)
ആറാം പ്രമാണം, മലയാള സാഹിത്യത്തിലെ ജനപ്രിയ എഴുത്തുകാരനായിരുന്ന മുട്ടത്തു വർക്കി രചിച്ച നോവലാണ്. ഈ നോവൽ 1967 ൽ പുസ്തകരൂപത്തിൽ പ്രസിദ്ധീകരിക്കപ്പെട്ടു. കോട്ടയത്തെ ഡി.സി. ബുക്സാണ് ഈ നോവലിന്റെ പ്രസാധകർ.
കഥയുടെ രത്നച്ചുരുക്കം
മുട്ടത്തുവർക്കിയുടെ ഈ നോവൽ സാഹിത്യലോകത്ത് വളരെയധികം ശ്രദ്ധിക്കപ്പെട്ടിരുന്നു. വ്യഭിചാരം ചെയ്യരുത് എന്ന ക്രിസ്തമത പ്രമാണമാണ് നോവലിന്റെ കാതൽ. നോവലിലെ നായകനായ ജോസ്, ധനാഢ്യരായ സെബാസ്റ്റ്യൻ സാറിന്റെയും ത്രേസ്യാമ്മയുടെയും മകനാണ്. ഒരു സ്ത്രീവിരുദ്ധനായ അയാൾ ക്രസ്തുമത പ്രമാണങ്ങളിൽ അടിയുറച്ചു വിശ്വസിക്കുകയും പാപങ്ങളിൽനിന്നു മുക്തി നേടി മോക്ഷം നേടുവാൻ സ്ത്രീകളിൽനിന്ന് അകന്നു ജീവിക്കണമെന്നുള്ള തത്ത്വത്തിൽ വിശ്വസിക്കുന്നു. ലില്ലി എന്ന യുവതിയുമായി ജോസിന്റെ വിവാഹം നേരത്തേ തീരുമാനിച്ചു വച്ചിരുന്നതാണെങ്കിലും അയാൾ അതിൽ അത്ര താല്പരനല്ല. മകന്റെ മനസു മാറ്റിയെടുക്കുവാൻ അവർ അയാളെ പട്ടണത്തിലേയ്ക്ക് അയയ്ക്കുന്നു.
വളരെ നാളുകൾക്കു ശേഷം നാട്ടിലെത്തിയപ്പോൾ അയാളുടെ പിതാവ് മരണപ്പെട്ടിരുന്നു. വീണ്ടും നഗരത്തിലെത്തിയ ജോസിനെ ഉഷയും അമ്മയും അവഗണിക്കുകയും നിരാശനായ അയാൾ ജീവിതം അവസാനിപ്പിക്കുവാൻ തീരുമാനിക്കുകയും ചെയ്യുന്നു. അയാൾ ഒരു പ്രത്യേക സാഹചര്യത്തിൽ ലില്ലിയുമായി കണ്ടുമുട്ടുകയും ആപത്തിൽപ്പെട്ടിരിക്കുന്ന അവളെ അവിടെനിന്നു രക്ഷിക്കുകയും ചെയ്യുന്നു. ഒടുവിൽ നല്ലവനായി ജീവിക്കുവാൻ തീരുമാനിച്ച ജോസ് ലില്ലിയെ വിവാഹം കഴിക്കുന്നതാണ് നോവലിന്റെ അവസാന അദ്ധ്യായം. ക്രിസ്തീയ മതമൂല്ല്യങ്ങളും മനുഷ്യമനസ്സിലെ പാപ ചിന്തകളും തമ്മിലുള്ള സംഘർഷം ഈ നോവലിലൂടെ മുട്ടത്തുവർക്കി ഭംഗിയായി വരച്ചുകാട്ടുന്നു.
ഇനി യാത്ര
ശ്രീനി സംവിധാനം ചെയ്ത് 1979 -ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് ഇനി യാത്ര. ശ്രീവിദ്യ, രവി മേനോൻ, കുതിരവട്ടം പപ്പു, നന്ദിത ബോസ് എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.പൂവച്ചൽ ഖാദർ ഗാനങ്ങളെഴുതി. ചിത്രത്തിന് സംഗീതം നൽകിയിരിക്കുന്നത് ശ്യാമാണ്.
പൂവച്ചൽ ഖാദറിന്റെ വരികൾക്ക് സംഗീതം പകർന്നിരിക്കുന്നത് ശ്യാം ആണ്.
ബാഹ്യ ലിങ്കുകൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:പൂവച്ചൽഖാദർ-ശ്യാം ഗാനങ്ങൾ വർഗ്ഗം:പൂവച്ചൽ ഖാദറിന്റെ ഗാനങ്ങൾ
മുണ്ട്യ (ആരാധനാലയം)
അവലംബം
വർഗ്ഗം:തെയ്യം വർഗ്ഗം:ആരാധനാലയങ്ങൾ വർഗ്ഗം:കേരളത്തിലെ ആരാധനാലയങ്ങൾ
ചിയോമ ചുക്വുക
ഒരു നൈജീരിയൻ നടിയും സംവിധായികയും ചലച്ചിത്ര നിർമ്മാതാവുമാണ് ചിയോമ ചുക്വുക (ജനനം മാർച്ച് 12, 1980, ചിയോമ ചുക്വുക അക്‌പോത അല്ലെങ്കിൽ ചിയോമ അക്‌പോത എന്നും അറിയപ്പെടുന്നു). 2007-ൽ, "സിൻസ് ഓഫ് ദി ഫ്ലെഷ്" എന്ന ചിത്രത്തിലെ അഭിനയത്തിന് "പ്രധാന വേഷത്തിലെ മികച്ച നടിക്കുള്ള" ആഫ്രിക്ക മൂവി അക്കാദമി അവാർഡും 2010-ൽ ഒരു പ്രധാന വേഷത്തിലെ മികച്ച നടിക്കുള്ള ആഫ്രോ ഹോളിവുഡ് അവാർഡും അവർ നേടി.
മുൻകാലജീവിതം
ചിയോമ ചുക്വുക 1980 മാർച്ച് 12-ന് ലാഗോസ് സ്റ്റേറ്റിലാണ് ജനിച്ചത്. നൈജീരിയയിലെ അനമ്പ്ര സംസ്ഥാനത്തിലെ എക്വുസിഗോ ലോക്കൽ ഗവൺമെന്റ് ഏരിയയിലെ ഒറൈഫൈറ്റിലാണ് അവർ ജനിച്ചത്. ലാഗോസ് സ്റ്റേറ്റിലെ ഓൺവാർഡ് നഴ്‌സറിയിലും പ്രൈമറി സ്‌കൂളിലും പ്രാഥമിക വിദ്യാഭ്യാസം പൂർത്തിയാക്കിയ അവർ, സെക്കൻഡറി വിദ്യാഭ്യാസത്തിനായി അനമ്പ്ര സംസ്ഥാനത്തെ ഒനിത്‌ഷയിലുള്ള ഫെഡറൽ ഗവൺമെന്റ് ഗേൾസ് കോളേജിലേക്ക് പോയി. ചിയോമ പിന്നീട് ലാഗോസ് സ്റ്റേറ്റ് യൂണിവേഴ്സിറ്റിയിലേക്ക് പോയി, അവിടെ ബാങ്കിംഗും ഫിനാൻസും പഠിച്ചു.
കരിയർ
2000-ൽ പുറത്തിറങ്ങിയ "ദി ആപ്പിൾ" എന്ന ചിത്രത്തിലൂടെയാണ് ചിയോമ ചുക്വുകയുടെ അഭിനയ ജീവിതം ആരംഭിച്ചത്. ചിയോമ 2000-ൽ ദി ഹാൻഡ്‌കെർചീഫ് എന്ന ചിത്രത്തിലും അഭിനയിച്ചു. 2007-ൽ സിൻസ് ഓഫ് ദ ഫ്ലെഷ് എന്ന ചിത്രത്തിന് ആഫ്രിക്കൻ മൂവി അക്കാദമി അവാർഡിൽ "പ്രധാന വേഷത്തിലെ മികച്ച നടിക്കുള്ള " അവാർഡ് ലഭിച്ചു. 2014-ൽ "Accident" എന്ന സിനിമയിലെ "മികച്ച നടി"ക്കുള്ള ആഫ്രിക്കൻ മൂവി അക്കാദമി അവാർഡിനും അവർ നാമനിർദ്ദേശം ചെയ്യപ്പെട്ടു. 20 വർഷത്തെ അനുഭവപരിചയമുള്ള അവർ 350-ലധികം നോളിവുഡ് സിനിമകളിൽ അഭിനയിച്ചിട്ടുണ്ട്. 6 സിനിമകൾ നിർമ്മിക്കുകയും നിരവധി അവാർഡുകൾ അവരുടെ ക്രെഡിറ്റിൽ നേടുകയും ചെയ്തു. ഒരു ചലച്ചിത്ര നിർമ്മാതാവ് എന്ന നിലയിൽ, അവാർഡിന് നാമനിർദ്ദേശം ചെയ്യപ്പെട്ട ബ്ലോക്ക്ബസ്റ്റർ ഓൺ ബെൻഡഡ് നീസ് ഉൾപ്പെടെ 8-ലധികം സിനിമകൾ ചിയോമ നിർമ്മാണം /സഹ-നിർമ്മാണം ചെയ്തിട്ടുണ്ട്. ചിയോമ ചുക്വുക ഒരു പൊതു പ്രഭാഷകയും ഉപദേശകയുമാണ്.
എൻഡോഴ്‌സ്‌മെന്റ് ഡീലുകൾ
ചിയോമ അക്‌പോത 2018 നവംബറിൽ എറിസ്‌കോ ഫുഡ്‌സിന്റെ ബ്രാൻഡ് അംബാസഡറായി. ഗ്ലോബാകോം നൈജീരിയ, ഒരു ടെലികമ്മ്യൂണിക്കേഷൻ കമ്പനി, ഒമോ ഡിറ്റർജന്റ്, ഹാർപിക് ക്ലീനർ എന്നിവയുൾപ്പെടെ നിരവധി നൈജീരിയൻ, അന്തർദേശീയ വാണിജ്യ ബ്രാൻഡുകളുടെ ബ്രാൻഡ് അംബാസഡറായി ചിയോമ ചുക്വുക സേവനമനുഷ്ഠിച്ചിട്ടുണ്ട്.
സ്വകാര്യ ജീവിതം
ചിയോമ ചുക്വുക 2006-ൽ ഫ്രാങ്ക്ലിൻ അക്പോതയെ വിവാഹം കഴിച്ചു.
പുറംകണ്ണികൾ
വർഗ്ഗം:1980-ൽ ജനിച്ചവർ വർഗ്ഗം:നൈജീരിയൻ ചലച്ചിത്രനടികൾ
ഇസാക് ബബെൽ
ഇസാക് ബബെൽ ഇസാക് ഇമ്മാനുയിലോവിച്ച് ബബെൽ (Исаа́к Эммануи́лович Ба́бель; uly 13 [O.S. July 1] 1894 – January 27, 1940) ഒരു റഷ്യൻ ഭാഷാ പത്രപ്രവർത്തകനും നാടകകൃത്തും വിവർത്തകനും ചെറുകഥാകൃത്തും ആയിരുന്നു. അദ്ദേഹം അറിയപ്പെടുന്നത് Red Cavalry, Story of My Dovecote, Tales of Odessa എന്നിവയുടെ രചയിതാവായിട്ടാണ്. ഇവയെല്ലാം റഷ്യൻ സാഹിത്യത്തിലെ മാസ്റ്റർപീസുകളായാണ് അറിയപ്പെടുന്നത്. ബബെലിനെ "the greatest prose writer of Russian Jewry" ആയി അംഗീകരിക്കപ്പെട്ടുവരുന്നു. സോവിയറ്റ് യൂണിയനിലെ കമ്യൂണിസ്റ്റ് പാർട്ടിയോട് കൂറുണ്ടായിരുന്നെങ്കിലും സ്വീകാര്യനായിരുന്നില്ല. എൻ. കെ. വി. ഡി യുടെ ചീഫ് ആയിരുന്ന നികൊളായ് യെഷോബിന്റെ ഭാര്യയുമായി ദീർഘകാലമായുണ്ടായിരുന്ന പ്രേമബന്ധം മൂലം ബബെൽ ജോസഫ് സ്റ്റാലിന്റെ ഗ്രേറ്റ് പർജിന് ഇരയായി. 1939 മേയ് 15 ന് രാത്രി പെരെഡെൽക്കിനോയിൽ വെച്ച് എൻ. കെ. വി. ഡി ബബെലിനെ അറസ്റ്റ് ചെയ്തു. ചോദ്യം ചെയ്യലിൽ ട്രോഡ്സ്കിസ്റ്റ് തീവ്രവാദിയായും, വിദേശചാരനായും കുറ്റം സമ്മതിച്ച ശേഷം 1940 ജനുവരി 27 ന് അദ്ദേഹത്തെ വെടിവയ്ക്കപ്പെട്ടു.
കൂടുതൽ വായനയ്ക്ക്
വർഗ്ഗം:റഷ്യൻ എഴുത്തുകാർ വർഗ്ഗം:റഷ്യൻ പത്രപ്രവർത്തകർ വർഗ്ഗം:1894-ൽ ജനിച്ചവർ
അദർ ബുക്സ്
കോഴിക്കോട് ആസ്ഥാനമായി 2003-ൽ ആരംഭിച്ച ഒരു സ്വതന്ത്ര പുസ്തക പ്രസാധന, വിതരണസ്ഥാപനമാണ് അദർബുക്സ്. കീഴാളരാഷ്ട്രീയം, ജാതി, ഇസ്ലാം എന്നിവയെ സംബന്ധിച്ച് സമകാലികവ്യവഹാരങ്ങളെ വിപുലപ്പെടുത്തുന്ന വിധം, സമാന്തര, വിമർശന പരിപ്രേക്ഷ്യങ്ങളുള്ള പുസ്തകങ്ങൾ പ്രസിദ്ധീകരിക്കുകയും വിതരണം ചെയ്യുകയും ചെയ്യുന്ന അദർ ബുക്സ് സർവകലാശാല വിദ്യാർത്ഥികൾ, അദ്ധ്യാപകർ, വായനക്കാർ എന്നിവരുടെ കൂട്ടായ്മയാണ്.
ശൈഖ് സൈനുദ്ധീൻ മഖ്ദൂമിന്റെ തുഹ്ഫത്തുൽ മുജാഹിദീൻ, ഡോ. അജയ് ശേഖർ രചിച്ച സഹോദരൻ അയ്യപ്പൻ: ടുവാഡ്‌സ് എ ഡെമോക്രാറ്റിക് ഫ്യൂചർ: ലൈഫ് ആൻഡ് സെലക്ടഡ് വർക്‌സ്, ഫ്രഞ്ചു ചരിത്രകാരൻ ജെ.ബി.പി മോർ രചിച്ച ഒറിജിൻ ആൻഡ് ഏർളി ഹിസ്റ്ററി ഓഫ് ദി മുസ്ലിംസ് ഓഫ് കേരളം, മലബാറിലെ വിവിധ ഗോത്രവർഗങ്ങൾക്കിടയിലെ മരണാനന്തര ചടങ്ങുകളെയും ആചാരങ്ങളെയും പഠനവിധേയമാക്കി മഞ്ജുള പൊയിൽ രചിച്ച ഹോമേജ് ടു ദി ഡിപാർടഡ്, സയ്യിദ് മുഹമ്മദ് ഹുസൈൻ നൈനാർ രചിച്ച അറബ് ജോഗ്രഫേർസ് നോളജ് ഓഫ് സതേൺ ഇന്ത്യ, എ.കെ. അബ്ദുൾ മജീദ് രചിച്ച  ജിന്ന വ്യക്തിയും രാഷ്ട്രീയവും എന്നിവ അദർ ബുക്സ് പ്രസിദ്ധീകരിച്ച ചില പുസ്തകങ്ങളിൽ പെടുന്നു. സമകാലിക ഇസ്ലാമിക വ്യവഹാരങ്ങളിൽ വരുന്ന ആമിനാ വദൂദിന്റെ ഖുർആൻ ആന്റ് വിമൺ, സിയാവുദ്ധീൻ സർദാറിന്റെ ഡെസ്പറേട്ലി സീകിംഗ് പാരഡൈസ്, മാർടിൻ ലിംഗ്സ്ന്റെ മുഹമ്മദ് എന്നീ പുസ്തകങ്ങൾ അദർ ബുക്സ് മലയാളത്തിലേക്ക് വിവർത്തനം ചെയ്ത് പ്രസിദ്ധീകരിച്ചു.
ഓക്സ്ഫോഡ് യൂണിവേഴ്സിറ്റി പ്രെസ്സ്, ഗ്രാന്റ് ബുക്സ്, ഓറിയന്റ് ബ്ലാക്ക് സ്വാൻ തുടങ്ങിയ പ്രസാധകരുമായി അദർ ബുക്സ് കരാറിലേർപ്പെട്ടിട്ടുണ്ട്.
ശിൽപശാലകൾ
അക്കാദമികവും സാമൂഹികവുമായി പ്രാധാന്യമുള്ള വിഷയങ്ങളെ വിദ്യാർഥി സമൂഹത്തിന് ആഴത്തിൽ പരിചയപ്പെടുത്തുന്ന ശിൽപശാലകൾ അദർബുക്‌സ് സംഘടിപ്പിക്കാറുണ്ട്. ദെറീദ – ഡികൺസ്ട്രക്ഷൻ എന്ന വിഷയത്തെക്കുറിച്ച് ജനുവരി 26, 2015ൽ നടന്ന ശിൽപശാല ഡോ.പി.കെ. പോക്കർ, ഡോ. വി. സി. ഹാരിസ് എന്നിവർ നയിച്ചു. ജാതിയുടെ സമഗ്ര ദൃശ്യത (The Omnipresence of Cast) എന്ന ശിൽപശാല 2015, മാർച്ച് 21ന്  പ്രൊഫ. കാഞ്ച ഇലയ, ഡോ. എം. ബി. മനോജ് എന്നിവർ നയിച്ചു.
പ്രകാശനങ്ങൾ, ചർച്ചകൾ
പുറത്തിറക്കുന്ന പുസ്തകങ്ങളുമായി ബന്ധപ്പെട്ട പ്രഭാഷണങ്ങളും ചർച്ചകളും അദർബുക്‌സ് സംഘടിപ്പിക്കാറുണ്ട്. ആമിനാവദൂദ്, സൂസൻ നഥാൻ, ആങ് സ്വീചായ്, പ്രൊഫ. യൂ. ആർ. ആനന്തമൂർത്തി, ഡോ. ജോസ് അബ്രാഹാം, ശൈഖ് നിനോവി, ഇദ്രീസ് മോയേസ്, ഡോ. ഉമർ ഫാറൂഖ് അബ്ദുല്ല, എസ്. കെ. ബിശ്വാസ്, വി. ടി. രാജശേഖർ, എ. സുജനപാൽ, [http://www.otherbooksonline.com/authors/Roland-E-Miller റോളണ്ട് ഇ. മില്ലർ], പ്രൊഫ. ഇശ്ത്വാൻ പെർസെൽ, അബ്ദുസമദ് സമദാനി, അബ്ദുസലാം പുത്ത്‌ഗെ, പോൾ സക്കറിയ, ബി. ആർ. പി. ബാസ്ക്കർ, ജെ. ദേവിക, ഡോ. അശ്‌റഫ് കടക്കൽ, മുട്ടാണിശേരിയിൽ കോയക്കുട്ടി മൗലവി, രാഘവൻ അത്തോളി, കെ..കെ കൊച്ച്, ജസ്റ്റിസ്. സുകുമാരൻ, ദലിത് ബന്ധു എൻ. കെ ജോസ്, കോമ്പൈ അൻവർ തുടങ്ങി നിരവധി പ്രമുഖർ പല വേദികളിലായി അദർബുക്‌സിന്റെ അതിഥികളായിട്ടുണ്ട്. കോഴിക്കോട്, എറണാകുളം, തിരുവനന്തപുരം, മാഹി, കണ്ണൂർ, ബാംഗ്ലൂർ, ഷാർജ, ദോഹ എന്നിവിടങ്ങളിൽ അദർബുക്‌സിന്റെ പുസ്തക പ്രകാശനങ്ങൾ നടന്നിട്ടുണ്ട്.
സ്യൂഡറാന്തമം റെറ്റിക്കുലേറ്റം
അക്കാന്തേസി കുടുംബത്തിലെ ഒരു നിത്യഹരിത കുറ്റിച്ചെടിയാണ് സ്യൂഡറാന്തമം റെറ്റിക്കുലേറ്റം. 'യെല്ലോ-വെയ്ൻ എറാന്തമം', 'ഗോർഡൻ സ്യൂഡറാന്തമം' എന്നീ പേരുകളിലും ഈ ചെടി അറിയപ്പെടുന്നു.
വിവരണം
ക്രീം മഞ്ഞ നിറം കലർന്ന ഇലകളാണ്. ചെറിയ, വെളുത്ത പൂക്കൾക്ക് പർപ്പിൾ-പിങ്ക് അടയാളങ്ങളുണ്ട്.
അവലംബം
വർഗ്ഗം:അക്കാന്തേസീ
ബീറ്റ്
ആവൃത്തിയിൽ നേരിയ വ്യത്യാസമുള്ള രണ്ട് വസ്തുക്കൾ ഒരേ സമയം കമ്പനം ചെയ്യുമ്പോൾ അവയുടെ ശബ്ദത്തിലുണ്ടാകുന്ന ഏറ്റകുറച്ചിലാണ് ബീറ്റ്സ്. രണ്ട് ട്യൂണിങ് ഫോർക്കുകൾ തമ്മിലുള്ള ആവൃത്തിയിലുള്ള വ്യത്യാസം 10 ഹെർട്സിൽ കുറവാണെങ്കിൽ ബീറ്റ്സ് ഉണ്ടാകുന്നു
സൈനബ് ബിഷേവ
പ്രമുഖ ബഷ്‌കിർ കവയിത്രിയും എഴുത്തുകാരിയും നാടകകൃത്തുമായിരുന്നു സൈനബ് അബ്ദുല്ലോവ്‌ന ബിഷേവ (Zainab Abdullovna Biisheva) എന്ന സൈനബ് ബിഷേവ (Zainab Biisheva).
ജീവചരിത്രം
റഷ്യയിലെ സ്വയംഭരണപ്രദേശമായ ബഷ്‌ക്കീറിയ എന്നറിയപ്പെടുന്ന റിപ്പബ്ലിക്ക് ഓഫ് ബാഷ്‌കോർടോസ്ഥാനിലെ കുഗർചിൻസ്‌കി ജില്ലയിലെ 1908 ജനുവരി 15ന് ജനിച്ചു. സൈനബിന്റെ അറുപതിൽ അധികം കൃതികൾ റഷ്യൻ ഭാഷകളിലും ലോക ഭാഷകളിലുമായി പ്രസിദ്ധീകരിച്ചിട്ടുണ്ട്. 1946 മുതൽ റൈറ്റേഴ്‌സ് യൂനിയനിൽ അംഗമായിരുന്നു. 1990ൽ പീപ്പിൾസ് റൈറ്റർ ഓഫ് ബാഷ്‌കോർടോസ്ഥാൻ പുരസ്‌കാരം ലഭിച്ചു. യുവാക്കൾക്കും കുട്ടികൾക്കുമായുള്ള നിരവവധി കൃതികൾ രചിച്ചിട്ടുണ്ട്. ഫ്രണ്ട്ഷിപ്പ്, ലെറ്റസ് ബി ഫ്രണ്ട്‌സ് എന്നിവയടക്കം ഡസൻകണക്കിന് കവിതകളും കഥകളും എഴുതി.
കൃതികൾ
ആദ്യ ഗ്രന്ഥമായ ദ ബോയ് - പാർടിസാൻ 1942 പ്രസിദ്ധീകരിച്ചു.
ഫ്രീഡം ഓഫ് വർഷിപ്
അമേരിക്കൻ കലാകാരൻ നോർമൻ റോക്ക്‌വെൽ വരച്ച ഫോർ ഫ്രീഡംസ് ചിത്രങ്ങളിൽ രണ്ടാമത്തേതാണ് ഫ്രീഡം ഓഫ് വർഷിപ് അല്ലെങ്കിൽ ഫ്രീഡം ടു വർഷിപ്. അമേരിക്കൻ ഐക്യനാടുകളിലെ 32-ാമത് പ്രസിഡന്റ് ഫ്രാങ്ക്ലിൻ ഡി. റൂസ്‌വെൽറ്റ് 1941 ജനുവരി 6-ന് നടത്തിയ സ്റ്റേറ്റ് ഓഫ് ദി യൂണിയൻ അഡ്രെസിൽ വിവരിച്ച ഫോർ ഫ്രീഡംസ് എന്നറിയപ്പെടുന്ന ലക്ഷ്യങ്ങളെ അടിസ്ഥാനമാക്കിയാണ് ഈ ചിത്രങ്ങൾ. റോക്ക്വെല്ലിന്റെ ഈ പെയിന്റിംഗും ഫ്രീഡം ഓഫ് സ്പീച്ചും ആണ് പരമ്പരയിലെ ഏറ്റവും വിജയകരമായത്. ഫ്രീഡം ഓഫ് വർഷിപ് 1943 ഫെബ്രുവരി 27 ലക്കം ദി സാറ്റർഡേ ഈവനിംഗ് പോസ്റ്റിന്റെ തത്ത്വചിന്തകനായ വിൽ ഡ്യൂറന്റിന്റെ ഒരു ലേഖനത്തോടൊപ്പം പ്രസിദ്ധീകരിച്ചു.
പശ്ചാത്തലം
നോർമൻ റോക്ക്‌വെൽ വരച്ച നാല് ഓയിൽ പെയിന്റിംഗുകളുടെ പരമ്പരയിലെ രണ്ടാമത്തേതാണ് ഫ്രീഡം ഓഫ് വർഷിപ്. 1941 ജനുവരി 6 ന് 77-ാമത് യുണൈറ്റഡ് സ്റ്റേറ്റ്സ് കോൺഗ്രസിന് ഫോർ ഫ്രീഡംസ് എന്നറിയപ്പെടുന്ന പ്രസിഡന്റ് ഫ്രാങ്ക്ലിൻ ഡി. റൂസ്‌വെൽറ്റിന്റെ സ്റ്റേറ്റ് ഓഫ് യൂണിയൻ അഡ്രെസാണ് ഈ ചിത്രങ്ങൾക്ക് പ്രചോദനമായത്. ഫോർ ഫ്രീഡംസിൽ അമേരിക്കൻ ഐക്യനാടുകളിലെ ഭരണഘടനയിൽ വിവരിച്ചിരിക്കുന്ന രണ്ടെണ്ണം ഫ്രീഡം ഓഫ് സ്പീച്ചും ഫ്രീഡം ഓഫ് റിലീജിയനുമാണ്. ഫോർ ഫ്രീഡംസിന്റെ പ്രമേയം പിന്നീട് സഖ്യകക്ഷികളുടെ രണ്ടാം ലോക മഹായുദ്ധ നയ പ്രസ്താവനയായ അറ്റ്ലാന്റിക് ചാർട്ടർ ൽ ഉൾപ്പെടുത്തി ഐക്യരാഷ്ട്രസഭയുടെ ചാർട്ടറിന്റെ ഭാഗമായി. പ്രശസ്ത എഴുത്തുകാരുടെ ലേഖനങ്ങളോടൊപ്പം ദി സാറ്റർഡേ ഈവനിംഗ് പോസ്റ്റിൽ തുടർച്ചയായി നാല് ആഴ്ചകളായി ചിത്രങ്ങളുടെ പരമ്പര ഫ്രീഡം ഓഫ് സ്പീച്ച് (ഫെബ്രുവരി 20), ഫ്രീഡം ഓഫ് വർഷിപ് (ഫെബ്രുവരി 27), ഫ്രീഡം ഫ്രം വാണ്ട് (മാർച്ച് 6), ഫ്രീഡം ഫ്രം ഫീയർ ( മാർച്ച് 13) എന്നിവ പ്രസിദ്ധീകരിച്ചു. ഫ്രീഡം ഓഫ് വർഷിപിനൊപ്പമുള്ള ലേഖനത്തിനായി പോസ്റ്റ് എഡിറ്റർ ബെൻ ഹിബ്സ് തന്റെ പ്രശസ്തിയുടെ ഉന്നതിയിൽ ഏറ്റവും കൂടുതൽ വിറ്റുപോയ എഴുത്തുകാരനായ ഡ്യൂറന്റിനെ തിരഞ്ഞെടുത്തു. അക്കാലത്ത്, ഡ്യൂറന്റ് തന്റെ ഭാര്യ ഏരിയൽ ഡ്യൂറന്റിനൊപ്പം സഹകരിച്ച് പത്ത് വാല്യങ്ങളായ ദി സ്റ്റോറി ഓഫ് സിവിലിസേഷനിൽ പ്രവർത്തിക്കുകയായിരുന്നു. വിൽ ഡ്യൂറന്റ് ചരിത്രത്തെയും തത്ത്വചിന്തയെയും കുറിച്ച് പ്രഭാഷണം നടത്തി. ക്രമേണ, പെയിന്റിംഗുകളുടെ പരമ്പര പോസ്റ്റർ രൂപത്തിൽ വ്യാപകമായി വിതരണം ചെയ്യപ്പെടുകയും യുഎസ് ഗവൺമെന്റ് വാർ ബോണ്ട് ഡ്രൈവിൽ പ്രധാന പങ്കുവഹിക്കുകയും ചെയ്തു.
വിവരണം
മിതമായ സ്ഥലത്ത് എട്ട് തലകളുടെ മുഖഭാഗചിത്രം പെയിന്റിംഗ് കാണിക്കുന്നു. വിവിധ പ്രതിരൂപങ്ങൾ വിവിധ മതവിശ്വാസികളെ ഒരു നിമിഷത്തെ പ്രാർത്ഥനയിൽ പ്രതിനിധീകരിക്കുന്നു. പ്രത്യേകിച്ചും, താഴത്തെ വരിയിലെ മൂന്ന് രൂപങ്ങൾ (വലത്തുനിന്ന് ഇടത്തോട്ട്): മതപുസ്തകം ചുമന്നുകൊണ്ട് തല മൂടിയ യഹൂദനായ ഒരാൾ, പ്രൊട്ടസ്റ്റന്റ് ആയ പ്രായമായ ഒരു സ്ത്രീ, ജപമാല പിടിച്ചിരിക്കുന്ന കത്തോലിക്കയായ പ്രകാശമുള്ള മുഖമുള്ള ചെറുപ്പക്കാരിയായ സ്ത്രീ. 1966 ൽ, റോക്ക്വെൽ ഫ്രീഡം ഓഫ് വർഷിപ് ഉപയോഗിച്ച് ജോൺ എഫ്. കെന്നഡിയോടുള്ള ആദരവ് ജെ.എഫ്.കെയുടെ ബോൾഡ് ലെഗസി എന്ന ലുക്ക് സ്റ്റോറി ചിത്രീകരണത്തിൽ കാണിച്ചു. പീസ് കോർപ്സ് വോളന്റിയർമാർക്കൊപ്പം ഫ്രീഡം ഓഫ് വർഷിപിന് സമാനമായ ഒരു രചനയിൽ കെന്നഡിയെ ഈ ചിത്രത്തിൽ ചിത്രീകരിച്ചിരിക്കുന്നു.
നൗകാചരിതം
ത്യാഗരാജസ്വാമികളുടെ ഒരു സംഗീതനാടകമാണ് നൗകാചരിതം . മൂന്നു സംഗീതനാടകങ്ങളാണ് അദ്ദേഹം രചിച്ചിട്ടുള്ളത്: സീതാരാമവിജയം, പ്രഹ്ലാദഭക്തിവിജയം എന്നിവയാണ് മറ്റുരണ്ടെണ്ണം.
ഫ്രീഡം ഓഫ് വർഷിപ്
പ്രൊഡക്ഷൻ
പെയിന്റിംഗിന്റെ യഥാർത്ഥ പതിപ്പ് ഒരു ബാർബർഷോപ്പിലാണ് സജ്ജീകരിച്ചത്. വിവിധ മതങ്ങളുടെയും വംശങ്ങളുടെയും രക്ഷാധികാരികൾ എല്ലാം ബാർബർ കസേരയിൽ കാത്തിരിക്കുന്നു. ക്യാൻവാസിലെ 41-ബൈ -33 ഇഞ്ച് (104 സെ.മീ × 84 സെ.മീ) വലിപ്പമുള്ള എണ്ണച്ചായാചിത്രമാണ് അദ്ദേഹത്തിന്റെ ആദ്യത്തെ വർക്ക്അപ്പ്. സഹിഷ്ണുതയെ "ഒരു ജനാധിപത്യത്തിന്റെ അടിസ്ഥാനത്തിൽ മത വൈവിധ്യം " എന്ന് ചിത്രീകരിക്കുന്നു. അതിൽ ഒരു യഹൂദനെ ഒരു കറുത്ത മനുഷ്യനായ ഒരു പ്രൊട്ടസ്റ്റന്റ് ബാർബർ സേവിക്കുകയും റോമൻ കത്തോലിക്കാ പുരോഹിതൻ ബാർബർ സേവനങ്ങൾക്കായി കാത്തിരിക്കുകയും ചെയ്തു. വിവിധ മതങ്ങളുടെയും വംശങ്ങളുടെയും എളുപ്പത്തിൽ തിരിച്ചറിയാവുന്ന ചിത്രങ്ങൾ വരയ്ക്കുകയായിരുന്നു വൈഷമ്യം. കാരണം ഒരു പ്രത്യേക മതത്തിലെ ഒരാൾ എങ്ങനെയിരിക്കണം എന്നതിനെക്കുറിച്ച് കാര്യമായ ധാരണയില്ലായിരുന്നു. എന്നിരുന്നാലും, കഥാപാത്രങ്ങളുടെ ചിത്രീകരണം വ്യക്തമാക്കാൻ ശ്രമിക്കുമ്പോൾ, കുറ്റകരമായ അമിതവത്കരണത്തിലേക്ക് പ്രത്യേകിച്ച് ക്ലറിക്കൽ ഇതര കഥാപാത്രങ്ങളിൽ ഏർപ്പെടുന്നതായി അദ്ദേഹം കണ്ടെത്തി. ഒരു യഹൂദ പുരുഷനെ സ്റ്റീരിയോടൈപ്പിക്കായി സെമിറ്റിക് ആയി കാണുകയും ഒരു വെളുത്ത ഉപഭോക്താവിനെ പ്രെപിയാക്കുകയും കറുത്ത മനുഷ്യനെ കാർഷിക തൊഴിലാളി വസ്ത്രധാരണത്തിലേക്ക് ഇറക്കുകയും ചെയ്യുന്നത് സംസാരിക്കാതെ തന്നെ സർക്കാരിനെ പ്രതിനിധീകരിച്ചു. റോക്ക്വെല്ലിന്റെ ഉദ്ദേശിച്ച വിഷയം മതപരമായ സഹിഷ്ണുതയായിരുന്നു. എന്നാൽ യഥാർത്ഥ രചന ഈ വിഷയം വിജയകരമായി നടത്തിയിട്ടില്ലെന്ന് അദ്ദേഹത്തിന് തോന്നി.
നൗകാചരിതം
മൂന്നു സംഗീതനാടകങ്ങളിൽ ഏറ്റവും പ്രസിദ്ധമായതാണ് നൗകാചരിതം. ഒറ്റഅങ്കത്തിൽ അഞ്ചുരംഗത്തിൽ 21 ഗാനങ്ങൾ ഈ നാടകത്തിൽ ഉണ്ട്. യമുനാനദിയിൽ ഒരു തോണിയിൽ കൃഷ്ണനും ഇരുപതു ഗോപികമാരും വിനോദയാത്ര നടത്തുന്നതാണ് ഇതിന്റെ ഇതിവൃത്തം. ഭാഗവതത്തിലെ കഥയുമായി യാതൊരു ബന്ധവുമില്ലാത്ത ഇതിലെ കാര്യങ്ങൾ ത്യാഗരാജസ്വാമികളുടെ ഭാവനയിൽ രൂപം കൊണ്ടവമാത്രമാണ്
പുറത്തേക്കുള്ള കണ്ണികൾ
വർഗ്ഗം:കർണ്ണാടകസംഗീതം വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
ഫ്രീഡം ഓഫ് വർഷിപ്
പ്രൊഡക്ഷൻ
1942 ജൂണിൽ പോസ്റ്റ് എഡിറ്റർ ബെൻ ഹിബ്സ് റോക്ക്‌വെല്ലിന്റെ ഫോർ ഫ്രീഡംസ് രേഖാചിത്രങ്ങളെ പിന്തുണക്കുകയും രചനകൾ പൂർത്തിയാക്കാൻ റോക്ക്‌വെലിന് രണ്ട് മാസം സമയം നൽകുകയും ചെയ്തു. ഒക്ടോബറോടെ, ഫോർ ഫ്രീഡംസിന്റെ റോക്ക്വെല്ലിന്റെ പുരോഗതിയെക്കുറിച്ച് പോസ്റ്റ് ആശങ്കാകുലരായിരുന്നു. അവരുടെ ആർട്ട് എഡിറ്ററെ വിലയിരുത്താനായി ആർലിംഗ്ടണിലേക്ക് അയച്ചു. അക്കാലത്ത് റോക്ക്വെൽ ഈ പരമ്പരയിലെ അദ്ദേഹത്തിന്റെ രണ്ടാമത്തെ പെയിന്റിംഗ് ആയ ഫ്രീഡം ഓഫ് വർഷിപ് നുവേണ്ടി പ്രവർത്തിക്കുകയായിരുന്നു. റോക്ക്വെൽ രണ്ടുമാസം (ഒക്ടോബർ, നവംബർ 1942) ഈ ചിത്രത്തിനായി ചെലവഴിച്ചു. "ഓരോരുത്തരും സ്വന്തം മനഃസാക്ഷിയുടെ കൽപ്പനകൾ അനുസരിച്ച്" എന്ന പ്രയോഗത്തിൽ നിന്ന് പ്രചോദനം ഉൾക്കൊണ്ടിരുന്നു. അദ്ദേഹത്തിന്റെ ആർലിംഗ്ടൺ, വെർമോണ്ട്, അയൽക്കാർ അദ്ദേഹത്തിന്റെ മാതൃകകളായി സേവനമനുഷ്ഠിച്ചു: മൂന്നുമാസം ഗർഭിണിയായ റോസ് ഹോയ്റ്റ് എപ്പിസ്കോപ്പൽ സഭയുടെ പ്രൊട്ടസ്റ്റന്റ് ആയിരുന്നിട്ടും  ജപമാലയുമായി കത്തോലിക്കയായി വേഷമിട്ടു. മിസ്സിസ് ഹാരിംഗ്ടൺ, റോക്ക്വെല്ലിന്റെ മരപ്പണിക്കാരൻ വാൾട്ടർ സ്ക്വയർ, സ്ക്വയറിന്റെ ഭാര്യ ക്ലാര സ്ക്വയർ (വലതുവശത്ത്), വിൻഫീൽഡ് സെക്കോയ്, ജിം മാർട്ടിൻ (മധ്യഭാഗം) എന്നിവരായിരുന്നു മറ്റ് മോഡലുകൾ. ജപമാലയും മതഗ്രന്ഥവും ഉൾപ്പെടെയുള്ള മറ്റ് ദൃശ്യ സൂചനകളെ അദ്ദേഹത്തിന്റെ അവസാന പതിപ്പ് ആശ്രയിച്ചിരുന്നു. ഇരുണ്ട തൊലിയുള്ള കറുത്ത ആരാധകരെ ഈ ചിത്രത്തിന്റെ അരികുകളിൽ പതിച്ചിട്ടുണ്ട്. മുകളിൽ കറുത്ത സ്ത്രീയുടെ മുഖം വരച്ചുകാട്ടിയാണ് താൻ ഈ വംശീയതയെ രസകരമാക്കിയതെന്ന് റോക്ക്വെൽ പറഞ്ഞു; ചുവടെയുള്ള പുരുഷൻ, ഫെസ് ഉപയോഗിച്ച് കുറ്റപ്പെടുത്താൻ കഴിയാത്തത്ര വിദേശിയായിരുന്നു. ചിത്രം മെച്ചപ്പെടുത്താനായി സാധാരണയായി സോഫ്റ്റ് ഗ്രേ, ബീജ്, ബ്രൗൺ എന്നിവയുടെ വർണ്ണ സംയോജനമാണ് ഉപയോഗിക്കുന്നത്. പെയിന്റ് നേർത്തതായി പ്രയോഗിച്ചിരിക്കുന്നു.
ഒരു കഥയുടെ ആവിഷ്കാരത്തിന് പ്രാധാന്യമുള്ള തലകൾക്ക് പിന്നിൽ കൈകൾ രണ്ടാമതായി കരുതുന്നുവെന്ന് റോക്ക്വെൽ പ്രസ്താവിച്ചു. ഫ്രീഡം ഓഫ് വർഷിപിനെക്കുറിച്ച് അദ്ദേഹം ഇങ്ങനെ പ്രസ്താവിച്ചു, "ഞാൻ നൽകാൻ ആഗ്രഹിക്കുന്ന സന്ദേശത്തിന്റെ പകുതിയോളം അറിയിക്കാൻ ഞാൻ കൈകളെ മാത്രം ആശ്രയിച്ചിരുന്നു." റോക്ക്വെല്ലിന്റെ ഈ ചിത്രത്തെക്കുറിച്ചുള്ള ഉറച്ച പരിശ്രമം മതം അങ്ങേയറ്റം അതിലോലമായ വിഷയമാണെന്ന അദ്ദേഹത്തിന്റെ വിശ്വാസമാണ്. ഇത് നിരവധി ആളുകളുടെ വികാരങ്ങളെ വ്രണപ്പെടുത്തുന്നത് വളരെ എളുപ്പമാണ്. "
വിമർശനാത്മക അവലോകനം
മുമ്പത്തെ പതിപ്പ് "ഇടതൂർന്ന ആഖ്യാന ഉള്ളടക്കത്തിന് വിപരീതമായി വൃത്തിയുള്ളതും ആകർഷകവുമായിരുന്നു. പ്രാഥമിക ഓയിൽ സ്കെച്ച് ഘട്ടത്തിൽ പോലും മനോഹരമായി വരച്ചിട്ടുണ്ട്" എന്ന് ക്ലാരിഡ്ജ് പ്രസ്താവിച്ചു. റോക്ക്‌വെല്ലിന്റെ അറിയപ്പെടുന്ന "കഥപറച്ചിൽ ശൈലി" യിൽ നിന്ന് വ്യതിചലിക്കുന്നതാണ് ഈ ചിത്രമെന്ന് മുറെയും മക്കാബും അഭിപ്രായപ്പെടുന്നു. [24]
പെയിന്റിംഗ് തിങ്ങി നിറഞ്ഞതാണെന്നും ഒരു പരിധിവരെ "ഉപദേശാത്മകമാണെന്നും" തോന്നുന്നതിനാൽ പെയിന്റിംഗ് ഈ പരമ്പരയിലെ ഏറ്റവും തൃപ്തികരമാണെന്ന് ഡെബോറ സോളമൻ കരുതുന്നു. നോർമൻ റോക്ക്‌വെൽ മ്യൂസിയത്തിന്റെ ചീഫ് ക്യൂറേറ്ററായ മൗറീൻ ഹാർട്ട് ഹെന്നസിയും ക്യൂറേറ്റർ ആൻ നട്ട്‌സണും പ്രാർത്ഥനയിൽ തലയും കൈയും മാത്രം കാണിക്കുന്നത് ചിത്രത്തിന്റെ വ്യാപ്തി തടസ്സപ്പെടുത്തുന്നതായി കണക്കാക്കുന്നു. വാൾസ്ട്രീറ്റ് ജേണലിലെ ബ്രൂസ് കോൾ അഭിപ്രായപ്പെട്ടത്, റോക്ക്വെല്ലിന്റെ "സ്പെക്ട്രൽ ക്ലോസപ്പ് മുഖങ്ങളും കൈകളും പ്രാർത്ഥനയിൽ ഉയർത്തിപ്പിടിക്കുന്നത്, മതസ്വാതന്ത്ര്യത്തെക്കുറിച്ച് ഒരു യഥാർത്ഥ സന്ദേശവുമില്ലാതെ - എന്നുതന്നെയല്ല, ഒരു ഗംഭീരതയും ഇല്ല. കാരണം, വിശ്വാസം, ഭയത്തിന്റെ അഭാവം പോലെയും ആവശ്യത്തിന്റെ അഭാവം അടിസ്ഥാനപരമായി സ്വകാര്യമാണ്, വ്യക്തിപരമായും അവ്യക്തവും അദൃശ്യവുമാണ്. "
മറ്റുള്ളവ
2018 ൽ ഷാരോൺ ബ്രൗസ് മറ്റുള്ളവർക്കിടയിൽ ടൈം മാസികയുടെ കവറിൽ ഉണ്ടായിരുന്നു; ഈ പെയിന്റിംഗിനെ അടിസ്ഥാനമാക്കിയുള്ളതാണ് കവർ.
അവലംബം
വർഗ്ഗം:നോർമൻ റോക്ക്‌വെൽ വരച്ച ചിത്രങ്ങൾ
സാമൂഹിക സാമ്പത്തിക ജാതി സെൻസസ്
ഗ്രാമവികസന മന്ത്രാലയത്തിന്റെ നേതൃത്വത്തിൽ 2011ൽ നടന്ന ഒരു സെൻസസ് ആണു സാമൂഹിക സാമ്പത്തിക ജാതി സെൻസസ് (Socio Economic and Caste Census 2011) സെൻസസിന്റെ വിവരങ്ങൾ 2015 മുതൽ പുറത്തുവിട്ടു തുടങ്ങി. ഇന്ത്യയിൽ നടന്ന ആദ്യത്തെ കടലാസ് രഹിത സെൻസസായിരുന്നു ഇത്. നിലവിൽ തൊഴിലുറപ്പ്, ഫുഡ് സെക്യൂരിറ്റി ആക്ട്, ദീനദയാൽ ഗ്രാമീൺ കൗശല്യ യോജന, സൗഭാഗ്യ മുതലായ ഒട്ടനവധി പദ്ധതികൾ ഇതിനെ ആസ്പദമാക്കിയാണ് ആസൂത്രണം ചെയ്യപ്പെടുന്നത്. ഗ്രാമവികസന മന്ത്രാലയം, പാർപ്പിട-ദാരിദ്യ്ര നിർമ്മാർജ്ജന മന്ത്രാലയം, ആഭ്യന്തര മന്ത്രാലയം എന്നിവർ പ്രത്യേകമായി നടത്തിയ സർവ്വേ പിന്നീട് ഗ്രാമവികസന മന്ത്രാലയം സംയോജിപ്പിക്കുകയായിരുന്നു.
വർഗ്ഗം:കാനേഷുമാരി
ഫ്യൂനഫ്യൂടി
തെക്ക് പടിഞ്ഞാറൻ ശാന്തസമുദ്രത്തിലെ ദ്വീപസമൂഹമായ തുവാലുവിന്റെ തലസ്ഥാനമാണ്‌ ഫ്യൂനഫ്യൂടി (Funafuti) ഇവിടത്തെ ജനസംഖ്യ 6,025 ആണ്‌, രാജ്യത്തിലെ ഏറ്റവും അധികം ജനസംഖ്യയുള്ള അറ്റോൾ ആയ ഇവിടെയാണു തുവാലുവിനെ ജനസംഖ്യയുടെ 56.6 ശതമാനം ആളുകളും താമസിക്കുന്നത്.
പതിനെട്ട് കിലോമീറ്റർ നീളമുള്ളതും പതിനാലു കിലോമീറ്റർ വീതിയുള്ളതുമായ തുവാലുവിനെ ഏറ്റവും വലിയ ലഗൂൺ ആയ ടി നമോയുടെ(Te Namo) ചുറ്റുമായി സ്ഥിതിചെയ്യുന്ന വീതികുറഞ്ഞതും 20 മീറ്ററിനും 400 മീറ്ററിനും ഇടയിൽ മാത്രം വീതിയുള്ളതുമായ പ്രദേശമാണിത്. ഈ ലഗൂണിന്റെ ശരാശരി ആഴം 36.5 മീറ്റർ ആകുന്നു.
അവലംബം
വർഗ്ഗം:ഓഷ്യാനിയയിലെ തലസ്ഥാനങ്ങൾ
സിദ്ധ്വാൻ ഖുറാഡ്
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് സിദ്ധ്വാൻ ഖുറാഡ്. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് സിദ്ധ്വാൻ ഖുറാഡ് സ്ഥിതിചെയ്യുന്നത്. സിദ്ധ്വാൻ ഖുറാഡ് വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് സിദ്ധ്വാൻ ഖുറാഡ് ൽ 354 വീടുകൾ ഉണ്ട്. ആകെ ജനസംഖ്യ 1657 ആണ്. ഇതിൽ 836 പുരുഷന്മാരും 821 സ്ത്രീകളും ഉൾപ്പെടുന്നു. സിദ്ധ്വാൻ ഖുറാഡ് ലെ സാക്ഷരതാ നിരക്ക് 78.88 ശതമാനമാണ്. ഇത് സംസ്ഥാന ശരാശരിയായ 75.84 ലും മേലെയാണ്. സിദ്ധ്വാൻ ഖുറാഡിലെ 6 വയസ്സിനു താഴെയുള്ള കുട്ടികളുടെ എണ്ണം 141 ആണ്. ഇത് സിദ്ധ്വാൻ ഖുറാഡിലെ ആകെ ജനസംഖ്യയുടെ 8.51 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 518 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 427 പുരുഷന്മാരും 91 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 72.39 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 50.97 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
സിദ്ധ്വാൻ ഖുറാഡ് ലെ 579 പേരും പട്ടിക ജാതി വിഭാഗത്തിൽ പെടുന്നു.
ഗൈനക്കോളജിക്കൽ എൻഡോക്രൈനോളജി
<templatestyles src="Module:Infobox/styles.css"> ഗൈനക്കോളജിക്കൽ എൻഡോക്രൈനോളജി അച്ചടക്കത്തിന്റെ പരീക്ഷണാത്മക, ക്ലിനിക്കൽ, ചികിത്സാ വശങ്ങൾ ഉൾക്കൊള്ളുന്ന പ്രതിമാസ പിയർ-റിവ്യൂഡ് മെഡിക്കൽ ജേണലാണ്. സ്ത്രീകളിലെ വിവിധ എൻഡോക്രൈൻ ഗ്രന്ഥികളുടെ നിയന്ത്രണവും പ്രവർത്തനവും, എൻഡോക്രൈൻ സിസ്റ്റത്തിൽ പ്രത്യുൽപാദന സംഭവങ്ങളുടെ പ്രത്യാഘാതങ്ങൾ, പ്രത്യുൽപാദനത്തിലെ എൻഡോക്രൈൻ ഡിസോർഡേഴ്സ് അനന്തരഫലങ്ങൾ എന്നിവയുമായി ബന്ധപ്പെട്ട പേപ്പറുകൾ ജേണലിൽ ഉൾപ്പെടുന്നു. ഇന്റർനാഷണൽ സൊസൈറ്റി ഓഫ് ഗൈനക്കോളജിക്കൽ എൻഡോക്രൈനോളജിയുടെ ഔദ്യോഗിക ജേണലാണിത്.
ഗൈനക്കോളജിക്കൽ എൻഡോക്രൈനോളജി ഇൻഫോർമ പ്രസിദ്ധീകരിക്കുകയും എഡിറ്റ് ചെയ്തത് ആൻറിയ ആർ. ജെനാസാനി ( പിസ യൂണിവേഴ്സിറ്റി, ഇറ്റലി) ആണ്.
1987-ൽ സ്ഥാപിതമായ ഈ ജേണലിന് 2009-ൽ 1.360 ഇംപാക്ട് ഫാക്‌ടർ ഉണ്ട്, "ഒബ്‌സ്റ്റെട്രിക്‌സ് ആൻഡ് ഗൈനക്കോളജി" വിഭാഗത്തിലെ 70 ജേണലുകളിൽ 44-ാം സ്ഥാനത്താണ് ഇത്.
പാളുവ
പറയ സമുദായത്തിൽ നിലനിന്നിരുന്ന ഒരു നിഗൂഢ ഭാഷയാണ് പാളുവ. വാമൊഴി മാത്രമായ ഈ ഭാഷയിലാണ് ജാതി നിലനിന്നിരുന്ന കാലത്ത് പറയ സമുദായക്കാർ പരസ്പരം ആശയകൈമാറ്റം നടത്തിയിരുന്നത്. ദളിത് പ്രവർത്തകയും എഴുത്തുകാരിയുമായ മൃദുലാദേവി എസ് എഴുതിയ പാളുവ ഭാഷയിലുള്ള രണ്ട് ഗാനങ്ങൾ ദി ഗ്രേറ്റ് ഇന്ത്യൻ കിച്ചൻ എന്ന മലയാള ചിത്രത്തിലൂടെ പുറത്ത് വന്നതോടെ പാളുവ ഭാഷ സാംസ്കാരിക ഭാഷാ സാഹിത്യ രംഗത്ത് കൂടുതൽ ചർച്ച ചെയ്യപ്പെട്ടു.
കപ്പറാവോ ദേശീയോദ്യാനം
കപ്പറാവോ ദേശീയോദ്യാനം (പോർച്ചുഗീസ്: Parque Nacional do Caparaó) ബ്രസീലിലെ മിനാസ് ഗെറൈസ്, എസ്പിറിറ്റോ സാന്തോ സംസ്ഥാനങ്ങളുടെ അതിരുകൾക്കിടയിൽ സ്ഥിതിചെയ്യുന്നത കാപ്പറാവോ പർവ്വതനിരകളെ സംരക്ഷിക്കുന്നതനായി 1961 ൽ രൂപീകരിക്കപ്പെട്ട ഒരു ദേശീയോദ്യാനമാണ്. ബ്രസീലിലെ ഉയരം കൂടി പർവ്വതങ്ങളിലൊന്നായ പികോ ഡ ബൻഡേറിയ സ്ഥിതിചെയ്യുന്നതിവിടെയാണ്.
സ്ഥാനം
സർക്കാർ ഉത്തരവ് 50146 പ്രകാരം 1961 മെയ് 24 നാണ് ഈ ദേശീയോദ്യാനം രൂപീകൃതമായത്. അക്കാലത്തെ പ്രസിഡൻറായിരുന്നു ജാനിയോ ക്വാഡ്രോസ് മുൻകയ്യെടുത്തു സ്ഥാപിച്ച ഈ ദേശീയോദ്യാനം ആകെ 33000 ha ഭൂപ്രദേശം ഉൾക്കൊള്ളുന്നു. പ്രകൃതി വിഭവങ്ങളെ സംരക്ഷിക്കുക, പരിസ്ഥിതി സംരക്ഷണ പ്രവർത്തനങ്ങൾക്കു പിന്തുണ നൽ‌കുക എന്നിവയായിരുന്നു ഈ ദേശീയോദ്യാനം രൂപീകരിച്ചതിന്റെ ഉദ്ദേശ്യങ്ങൾ.
അവലംബം
വർഗ്ഗം:ബ്രസീലിലെ ദേശീയോദ്യാനങ്ങൾ
വൈദ്യുതലേപനം
ഒരു ചാലകത്തിന്റെ ഉപരിതലത്തിൽ വൈദ്യുതവിശ്ലേഷണം മുഖേന മറ്റൊരു ലോഹം പൂശുന്ന പ്രക്രിയയാണ് വൈദ്യുതലേപനം. വൈദ്യുതലേപനത്തിന് ഉപയോഗിക്കുന്ന ലോഹലായനിയാണ് ഇലക്ടോലൈറ്റ്.
അവലംബം
വർഗ്ഗം:രസതന്ത്രം വർഗ്ഗം:രാസപ്രവർത്തനങ്ങൾ വർഗ്ഗം:ലോഹങ്ങൾ
ലാമിയേൽസ്
സപുഷ്പികളിലെ ദ്വിബീജപത്ര സസ്യങ്ങളിലെ ഒരു നിരയാണ് ലാമിയേൽസ് (Lamiales). 20 കുടുംബങ്ങളിലായി 24000 ഓളം സ്പീഷിസുകൾ ഈ നിരയിലുണ്ട്. 1,059 ജനുസുകളിലായി ഇത് 24 കുടുംബങ്ങളായി തിരിച്ചിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:സസ്യനിരകൾ വർഗ്ഗം:ലാമിയേൽസ്
ദീപ്തി ഓം ചേരി ഭല്ല
മോഹിനിയാട്ടം നർത്തകിയും ഗവേഷകയുമാണ് ദീപ്തി ഓം ചേരി ഭല്ല. കേരള സംഗീത നാടക അക്കാദമിയുടെ അവാർഡ് ലഭിച്ചിട്ടുണ്ട്.
ജീവിതരേഖ
പ്രൊഫ. ഓംചേരിയുടെയും ഡോ. ലീലാ ഓംചേരിയുടെയും മകളായി ഡൽഹിയിൽ ജനിച്ചു. . മൂന്നു വയസ്സു മുതൽ സംഗീതവും നൃത്തവും അഭ്യസിച്ചു തുടങ്ങി. എം.എ., എം.ഫിൽ, പിഎച്ച്‌. ഡി. ബിരുദങ്ങൾ നേടീട്ടുണ്ട്. സാഹിത്യകലാപരിഷത്തിന്റെയും കേന്ദ്ര ഗവണ്മെന്റിന്റെയും സ്‌കോളർഷിപ്പോടെ നൃത്തത്തിൽ ഉപരിപഠനം നടത്തി. ഡൽഹിയിലെ അന്താരാഷ്‌ട്ര കഥകളി കേന്ദ്രത്തിലെ വിദ്യാർത്ഥിനിയായിരുന്നു. കർണ്ണാടകസംഗീതം, ഹിന്ദുസ്‌ഥാനി സംഗീതം, മോഹിനിയാട്ടം എന്നിവയിലും പ്രാവീണ്യം നേടിയിട്ടുണ്ട്. ഡൽഹി യൂണിവേഴ്‌സിറ്റി മ്യൂസിക്‌ ഡിപ്പാർട്ട്‌മെന്റ്‌ ഫാക്കൽറ്റിയുടെ കർണ്ണാടകസംഗീത വിഭാഗത്തിന്റെ സീനിയർ റീഡറാണ്.
കൃതികൾ
(അമ്മ ലീലാ ഓംചേരിയോടൊപ്പം രചിച്ചത്)
അവലംബം
വർഗ്ഗം:മോഹിനിയാട്ടം നർത്തകർ
സീതാരാമവിജയം
പ്രസിദ്ധകൃതികളായ കാംബോജിരാജത്തിൽ രചിച്ച മാ ജാനകി, കേദാരഗൗളയിൽ രചിച്ച വനജ നയനുഡനി എന്നിവ സീതാരാമവിജയത്തിൽ നിന്നുള്ളവയാണ്.
പുറത്തേക്കുള്ള കണ്ണികൾ
വർഗ്ഗം:കർണ്ണാടകസംഗീതം വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
ഓം ദത്ത് ഗുലാത്തി
ഒരു ഇന്ത്യൻ ഫാർമക്കോളജിസ്റ്റും ബറോഡ മെഡിക്കൽ കോളേജിലെ ഫാർമക്കോളജി വിഭാഗത്തിന്റെ ഡീനുമായിരുന്നു ഓം ദത്ത് ഗുലാത്തി (1927–2012). ഓട്ടോണൊമിൿ ഫാർമക്കോളജിയിലെ ഗവേഷണത്തിനാണ് അദ്ദേഹം പ്രശസ്തൻ. അദ്ദേഹം ആനന്ദിലെ പ്രമുഖ്സ്വമി മെഡിക്കൽ കോളേജ് പ്രൊഫസർ, ആയിരുന്നു കൂടാതെ ഇന്ത്യൻ ഫാർമസ്യൂട്ടിക്കൽ സൊസൈറ്റി ഓണററി ഫെലോയും ആയിരുന്നു. ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം നൽകി, 1971 ൽ മെഡിക്കൽ സയൻസിന് നൽകിയ സംഭാവനകൾക്കുള്ള ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നാണിത്. 1981 ൽ അദ്ദേഹത്തിന് ഏറ്റവും ഉയർന്ന ഇന്ത്യൻ മെഡിക്കൽ അവാർഡായ ബിസി റോയ് അവാർഡ് ലഭിച്ചു
ജീവചരിത്രം
1927 ജനുവരി 31 ന് ജനിച്ച ഓം ദത്ത് ഗുലാത്തി മദ്രാസ് സർവകലാശാലയിൽ നിന്ന് വൈദ്യശാസ്ത്രത്തിൽ ബിരുദം നേടി. ആഗ്ര സർവകലാശാലയിൽ നിന്ന് ഫാർമക്കോളജിയിൽ എംഡി നേടിയ ശേഷം കൊളറാഡോ ബൗൾഡർ സർവകലാശാലയിലേക്ക് മാറി അവിടെ നിന്ന് എം.എസ്. നേടി. ഇന്ത്യയിലേക്ക് മടങ്ങിയെത്തിയ അദ്ദേഹം ബറോഡ മെഡിക്കൽ കോളേജിൽ ചേർന്നു. അവിടെ അദ്ദേഹം തന്റെ ഔദ്യോഗിക ജീവിതം മുഴുവൻ ചെലവഴിച്ചു. വിരമിച്ച ശേഷം ഗുജറാത്തിലെ ആനന്ദിലെ പ്രമുഖ്സ്വാമി മെഡിക്കൽ കോളേജിൽ പ്രൊഫസറായി ജോലിയിൽ പ്രവേശിച്ചു.
ഇന്ത്യൻ ഫാർമക്കോളജിക്കൽ സൊസൈറ്റിയുടെ സ്ഥാപകരിലൊരാളായിരുന്നു ഗുലാത്തി, പ്രസിഡന്റായി സേവനമനുഷ്ഠിക്കുകയും അതിന്റെ ലൈഫ് അംഗത്വം വഹിക്കുകയും ചെയ്തു. ഇന്ത്യയിൽ ഓട്ടോണമിക് ഫാർമക്കോളജിയിൽ അക്കാദമിക് പഠനത്തിന് തുടക്കമിട്ട അദ്ദേഹം ഈ വിഷയത്തിൽ നിരവധി ബിരുദാനന്തര ബിരുദധാരികളെ ഉപദേശിക്കുകയും ചെയ്തു. യുഎസിലെ അദ്ദേഹത്തിന്റെ നാളുകളിൽ നടത്തിയ എൻ‌ഡോതെലിൻ അടിസ്ഥാനമാക്കിയുള്ള ഗവേഷണങ്ങൾ പെപ്റ്റൈഡുകൾ വഹിച്ച ഫിസിയോളജിക്കൽ പങ്ക് വ്യക്തമാക്കുകയും സിമ്പതെറ്റിൿ നാഡീവ്യൂഹം, സെൻട്രൽ നേർവസ് സിസ്റ്റങ്ങൾ, രക്താതിമർദ്ദത്തിന്റെ രോഗകാരി എന്നിവയെ ബാധിക്കുകയും ചെയ്യുന്നു. അദ്ദേഹം അഡ്രിനെർജിക് സംവിധാനങ്ങളെക്കുറിച്ച് വിപുലമായ പഠനങ്ങൾ നടത്തിയതായും അറിയപ്പെടുന്നു. അവലോകനം ചെയ്ത ഓരോ ജേണലുകളിലും 135 ലധികം ലേഖനങ്ങൾ വഴി അദ്ദേഹം തന്റെ ഗവേഷണങ്ങൾ രേഖപ്പെടുത്തിയിട്ടുണ്ട് അദ്ദേഹത്തിന്റെ കൃതികൾ നിരവധി എഴുത്തുകാരും ഗവേഷകരും ഉദ്ധരിക്കുന്നുണ്ട്. അദ്ദേഹം നടത്തിയ പ്രസംഗങ്ങളിൽ ബി.എൻ. ഘോഷ് ഒറേഷൻ, ഒപ്പം മെഡിക്കൽ സയൻസ് നാഷണൽ അക്കാദമിയിൽ 2011 ൽ നടത്തിയ സുവർണ്ണ ജൂബിലി പ്രഭാഷണം എന്നിവ ഉൾപ്പെടുന്നു.
ഗുലാത്തി 2012 ഫെബ്രുവരി 23 ന് 85 ആം വയസ്സിൽ അന്തരിച്ചു.
അവാർഡുകളും ബഹുമതികളും
കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് 1971 ൽ ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നായ ശാന്തി സ്വരൂപ് ഭട്നഗർ സമ്മാനം ഗുലാത്തിയ്ക്ക് നൽകി. 1973 ൽ നാഷണൽ അക്കാദമി ഓഫ് മെഡിക്കൽ സയൻസസിന്റെ ശ്രീരാം മെഡലും 1978 ൽ അമൃത് മോദി റിസർച്ച് ഫൗണ്ടേഷൻ അവാർഡും നേടി. മെഡിക്കൽ കൗൺസിൽ ഓഫ് ഇന്ത്യ അദ്ദേഹത്തിന് 1981 ൽ മെഡിക്കൽ സയൻസസ് വിഭാഗത്തിലെ ഏറ്റവും ഉയർന്ന ബഹുമതിയായ ബിസി റോയ് അവാർഡ് നൽകി. ഇന്ത്യൻ ഫാർമക്കോളജിക്കൽ സൊസൈറ്റിയുടെ യുവുനാസ് സമ്മാനം അദ്ദേഹം നേടി. അദ്ദേഹത്തിന്റെ ബഹുമാനാർത്ഥം ഇന്ത്യൻ ഫാർമക്കോളജിക്കൽ സൊസൈറ്റി ഒരു വാർഷിക പ്രസംഗം, ഒ ഡി ഗുലാത്തി ഓറേഷൻ, ഇന്ത്യൻ ജേണൽ ഓഫ് ഫാർമക്കോളജി അവാർഡുകൾ ഒ ഡി ഗുലാത്തി പ്രൈസ് പേപ്പർ അബ്‌സ്ട്രാക്റ്റ്സ് എന്നിവ സ്ഥാപിച്ചു.
അധികവായനയ്ക്ക്
വർഗ്ഗം:മദ്രാസ് സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:2012-ൽ മരിച്ചവർ വർഗ്ഗം:1927-ൽ ജനിച്ചവർ
ജൂലിയോ ഇഗ്ലേഷ്യസ് പുഗ
ഒരു സ്പാനിഷ് ഗൈനക്കോളജിസ്റ്റായിരുന്നു ജൂലിയോ ഇഗ്ലേഷ്യസ് പുഗ (ജീവിതകാലം: 25 ജൂലൈ 1915 - 19 ഡിസംബർ 2005). ഗായകനായ ജൂലിയോ ഇഗ്ലേഷ്യസിന്റെ പിതാവും ഗായകരായ എൻറിക് ഇഗ്ലേഷ്യസ്, ജൂലിയോ ഇഗ്ലേഷ്യസ് ജൂനിയർ, സോഷ്യലിസ്റ്റ് ചാബെലി ഇഗ്ലേഷ്യസ് എന്നിവരുടെ മുത്തച്ഛനുമായിരുന്നു അദ്ദേഹം. പപ്പുച്ചി, "അച്ഛൻ" എന്ന വിളിപ്പേര് അദ്ദേഹത്തിന് നൽകിയിരുന്നു.
മാഡ്രിഡ് മെറ്റേണിറ്റി ക്ലിനിക്ക് സ്ഥാപിക്കാൻ സഹായിക്കുകയും അതിലെ വന്ധ്യത, ഫെർട്ടിലിറ്റി, കുടുംബാസൂത്രണ യൂണിറ്റുകളുടെ തലവനാകുകയും ചെയ്തു.
External links
വർഗ്ഗം:1915-ൽ ജനിച്ചവർ വർഗ്ഗം:2005-ൽ മരിച്ചവർ
മെതിയടി
മരം കൊണ്ടു നിർമ്മിച്ച പഴയ കാല പാദരക്ഷ( ചെരുപ്പ്)യാണ് മെതിയടി എന്ന് അറിയപ്പെടുന്നത്. മൂന്നു സെന്റി മീറ്റർ വീതിയുള്ള മരക്കഷ്ണത്തിൽ മുൻവശത്തായി ഉയരമുള്ള ഒരു കുറ്റിയുണ്ടാവും (കുരുട്). പെരുവിരലിന്റെയും അതിന് അടുത്തുള്ള വിരലിന്റെയും ഇടയിലായി കുരുട് ഇറുക്കി പിടിച്ചാണ് നടക്കുക. കുമ്പിൾ മരം കൊണ്ടാണ് പഴയകാലത്ത് സാധാരണയായി മെതിയടി നിർമ്മിച്ചിരുന്നത്. ഇപ്പോൾ മെതിയടിയുടെ രൂപത്തിൽ മരമല്ലാത്ത മെറ്റീരിയലുകൾ ഉപയോഗിച്ച് പാദരക്ഷകൾ നിർമ്മിക്കുന്നുണ്ട്. പച്ചിലമരം കൊണ്ടുണ്ടാക്കുന്ന മെതിയടി പ്രമേഹത്തിന് നല്ലതാണെന്ന് പറയപ്പെടുന്നുണ്ട്.
അവലംബം
വർഗ്ഗം:പാദരക്ഷകൾ
പെട്രോ ജനുറ
50-കളുടെയും-80-കളുടെയും മധ്യത്തിൽ യുഗോസ്ലാവിയയിലെ അൽബേനിയൻ ഭാഷ, സാഹിത്യം, നാടോടിക്കഥകൾ എന്നിവയുടെ പ്രധാന വ്യക്തിത്വമായിരുന്നു പെട്രോ ജനുറ (1911–1983). ഒരു എഴുത്തുകാരൻ, പത്രപ്രവർത്തകൻ, ഫോക്ക്‌ലോറിസ്റ്റ്, അദ്ധ്യാപകൻ, സാഹിത്യ നിരൂപകൻ, ഗവേഷകൻ എന്നീ നിലകളിലും സ്‌കോപ്‌ജെ സർവകലാശാലയുടെ അൽബേനിയൻ ഭാഷാ കാറ്റെഡ്‌രയുടെ സ്ഥാപകനായും സ്കോപ്‌ജെ ആസ്ഥാനമായുള്ള  Flaka e vëllazërimit (Flame of brotherhood) ആനുകാലികങ്ങളുടെ ചീഫ് എഡിറ്ററായും അദ്ദേഹം സ്‌മരിക്കപ്പെടുന്നു.
ജീവിതം
1911 മാർച്ച് 25 ന് ഓട്ടോമൻ സാമ്രാജ്യത്തിന്റെ ഭാഗമായിരുന്ന ഫിയറിൽ ജനുറ ജനിച്ചു. ചെറുപ്രായത്തിൽ തന്നെ റൊമാനിയയിലേക്ക് കുടിയേറിയ അദ്ദേഹം അവിടെ ഹൈസ്കൂൾ വിദ്യാഭ്യാസം പൂർത്തിയാക്കി. ജനുറ ഇറ്റലിയിൽ നിയമം പഠിക്കുകയും പിസ സർവകലാശാലയിൽ നിന്ന് നിയമശാസ്ത്രത്തിൽ ബിരുദം നേടുകയും ചെയ്തു. 1941-ൽ അദ്ദേഹം അൽബേനിയയിലേക്ക് മടങ്ങി (അക്കാലത്ത് ഇറ്റലിയുടെ കീഴിലുള്ള അൽബേനിയൻ രാജ്യം) അവിടെ അദ്ദേഹം അടുത്തിടെ അൽബേനിയൻ സംസ്ഥാനത്ത് സംയോജിപ്പിച്ച ഗോസ്തിവാറിൽ ജഡ്ജിയായി ജോലി ചെയ്യാൻ തുടങ്ങി. രണ്ടാം ലോകമഹായുദ്ധത്തിനുശേഷം ജനുറ യുഗോസ്ലാവിയയിൽ തുടർന്നു. ആ നിമിഷം മുതൽ അദ്ദേഹം അൽബേനിയൻ സാഹിത്യത്തിന്റെയും ഭാഷയുടെയും വികസനം, സാഹിത്യ വിമർശനം, യുഗോസ്ലാവിയയിലെ അൽബേനിയൻ ഭാഷയുടെ മൊത്തത്തിലുള്ള പദവി, പ്രത്യേകിച്ച് റിപ്പബ്ലിക് ഓഫ് മാസിഡോണിയ എന്നിവയിൽ ഏർപ്പെട്ടിരുന്നു. അപൂർവ അൽബേനിയൻ നാടോടിക്കഥകൾ ശേഖരിച്ച് പ്രസിദ്ധീകരിച്ച അദ്ദേഹം ഒരു ഫോക്ക്‌ലോറിസ്റ്റ് കൂടിയായിരുന്നു. സ്കോപ്ജെ സർവകലാശാലയിലെ അൽബേനിയൻ കാറ്റെഡ്രയുടെ തലവനായ അദ്ദേഹം 1972-ലെ ഓർത്തോഗ്രാഫി കോൺഗ്രസിൽ പങ്കെടുക്കുകയും പുതുതായി സ്ഥാപിതമായ ഓർത്തോഗ്രാഫിക് നിയമങ്ങളിൽ ഒപ്പുവെച്ചവരിൽ ഒരാളുമായിരുന്നു. 1983 ഓഗസ്റ്റ് 30-ന് ജനുറ മരിച്ചു.
കൃതികൾ
വിവരദായക-പബ്ലിസിറ്റി, ഗവേഷണ പഠനങ്ങൾ, മോണോഗ്രാഫുകൾ എന്നിങ്ങനെ മൂന്ന് വിഭാഗങ്ങളിലായി ഏകദേശം 300 ലേഖനങ്ങളുടെ രചയിതാവാണ് ജനുര. ഫാൻ നോലി, സെഫ് സെറെംബെ, അലി അസ്ലാനി, മാർക്ക് ഗുരാകുക്കി തുടങ്ങിയ വിവിധ സാഹിത്യകാരന്മാരെക്കുറിച്ചുള്ള ലേഖനങ്ങൾ ആദ്യ വിഭാഗത്തിൽ ഉൾപ്പെടുന്നു. ചില ഗവേഷണ ലേഖനങ്ങൾ വോസ്‌കോപോജിയുടെ പഴയ സ്‌ക്രിപ്റ്റുകളും രചനകളും, നൈം ഫ്രാഷേരി, എൻഡ്രെ എംജെഡ, അസ്‌ദ്രേനി എന്നിവരുടെ കൃതികളെക്കുറിച്ചും ശ്രദ്ധ കേന്ദ്രീകരിക്കുന്നു. ബെറാത്തിന്റെ കോഡെക്സും ഡുബ്രോവ്നിക്കിന്റെ ആർക്കൈവുകളിൽ അൽബേനിയൻ ഭാഷയും
അവലംബം
വർഗ്ഗം:1911-ൽ ജനിച്ചവർ വർഗ്ഗം:1983-ൽ മരിച്ചവർ വർഗ്ഗം:അൽബേനിയൻ ഫോക്‌ലോറിസ്റ്റുകൾ
നുസ കമ്പൻഗാൻ
നുസ കമ്പൻഗാൻ ദ്വീപ് (നുസകമ്പൻഗാൻ, കമ്പൻഗാൻ ദ്വീപ്, അല്ലെങ്കിൽ പുലാവു നുസ കമ്പൻഗാൻ) ഇന്ത്യൻ മഹാസമുദ്രത്തിൽ, ജാവയുടെ തെക്കൻ തീരത്തുള്ള ഇടുങ്ങിയ കടലിടുക്കിനാൽ വേർതിരിക്കപ്പടുന്ന ഒരു ദ്വീപാണ്. മദ്ധ്യ ജാവ പ്രവിശ്യയിലെ സിലകാപ്പ് ആണ് ഇതിനോട് ഏറ്റവും അടുത്ത തുറമുഖം. ഒരു അന്തർദേശീയ പത്രപ്രവർത്തകൻ "ആൾക്കാട്രാസ് ഓഫ് ഇൻഡോനേഷ്യ" എന്നു വിശേഷിപ്പിച്ച ഈ ദ്വീപ്, ശിക്ഷിക്കപ്പെട്ട കൊലയാളികൾ, ഭീകരപ്രവർത്തകർ, മയക്കുമരുന്ന് കടത്തുകാർ, വൻ അഴിമതി കേസുകളിൽ ശിക്ഷിക്കപ്പെട്ടവർ തുടങ്ങിയവരെ പാർപ്പിച്ചിരിക്കുന്ന അതിലെ അതീവ സുരക്ഷയുള്ള ജയിലുകളുടെ പേരിൽ കുപ്രസിദ്ധമാണ്. ഇത് ജാവായ്ക്കു ചുറ്റുപാടുമുള്ള വധശിക്ഷ നടപ്പാക്കാനുള്ള ഒരു പ്രധാന സ്ഥലമായതിനാൽ ഇതിനെ ചിലപ്പോഴൊക്കെ 'എക്സിക്യൂഷൻ ഐലന്റ്' എന്നും വിളിക്കാറുണ്ട്.
ചരിത്രം
ഡച്ച് ഭരണ കാലഘട്ടത്തിൽ ഈ ദ്വീപ് ഒരു തടവറ ദ്വീപായിട്ടാണ് ഉപയോഗിച്ചിരുന്നത്. കുറ്റവാളികളെയും രാഷ്ട്രീയ വിമതരെയും പാർപ്പിക്കുവാനായി വിദൂരത്തിലുള്ളതും ഒറ്റപ്പെട്ടതുമായി ഈ ദ്വീപിൽ കൊളോണിയൽ സർക്കാർ ഒരു ഉയർന്ന സുരക്ഷയുള്ള ഒരു ജയിൽ നിർമ്മിച്ചു. 1920-കളുടെ മദ്ധ്യത്തിൽ ഇന്തോനേഷ്യയിൽ ആധിപത്യം സ്ഥാപിച്ചിരുന്ന ഡച്ച് കൊളോണിയൽ ഭരണാധികാരികൾ ആരംഭിച്ച നുസ കമ്പൻഗാനിലെ തടവറ തെക്കുകിഴക്കൻ ഏഷ്യയിലെ അക്കാലത്തെ ഏറ്റവും നിഷ്‌ഠൂരമായ ശിക്ഷാ സ്ഥാപനമായി കണക്കാക്കപ്പെട്ടിരുന്നു. 1905-ൽ ഡച്ചുകാർ ഈ ദ്വീപ് ഒരു നിരോധിത പ്രദേശമായി പ്രഖ്യാപിച്ചിരുന്നു. ഇന്തോനേഷ്യയുടെ സ്വാതന്ത്ര്യത്തിനു ശേഷവും ഈ ജയിൽ ദ്വീപ് ഉപയോഗിക്കുന്നതു തുടർന്നിരുന്നു. ഇന്തോനേഷ്യയുടെ മുൻ പ്രസിഡന്റായിരുന്ന സുഹാർത്തോയുടെ ഭരണകാലഘട്ടത്തിൽ നൂറുകണക്കിന് രാഷ്ട്രീയ എതിരാളികൾ ഈ ദ്വീപിലെ തടവറയിലടക്കപ്പെട്ടിരുന്നു. ഇവരിൽ ബഹുഭൂരിപക്ഷവും രാഷ്ട്രീയ തടവുകാരോ, നിരോധിക്കപ്പെട്ട കമ്മ്യൂണിസ്റ്റ് പാർട്ടി ഓഫ് ഇൻഡോനേഷ്യ യുടെ അനുഭാവികളോ അനുകൂലികളോ ആയിരുന്നു. ഈ രാഷ്ട്രീയ തടവുകാർ ഒരിക്കലും വിചാരണക്ക് വിധേയരായിരുന്നില്ല, എന്നതു മാത്രമല്ല അവരിൽ പലരും വിശപ്പ് അസുഖങ്ങൽ എന്നിവയാൽ മരണംവരിക്കുകയും ചെയ്തിരുന്നു. 1996 ൽ ഈ ദ്വീപ് ഒരു ടൂറിസ്റ്റ് വിനോദകേന്ദ്രമായി പൊതുജനങ്ങൾക്കു തുറന്നുകൊടുത്തു.
ഈ ദ്വീപ് അഭയാർത്ഥികളെ കൈകാര്യം ചെയ്യുന്നതിലും പങ്കുവഹിച്ചിരുന്നു. 2001 ഓഗസ്റ്റ് 17 ന് ഓസ്ട്രേലിയയിലെ ക്രിസ്മസ് ദ്വീപിനെ ലക്ഷ്യമാക്കി പൊയ്ക്കൊണ്ടിരുന്ന അഫ്ഗാൻ അഭയാർത്ഥികളുടെ ഒരു ബോട്ട് പ്രക്ഷുബ്ധമായ കടലിൽ മുങ്ങിപ്പോകുകയും ബോട്ടിൽ നിന്നു രക്ഷപെട്ടവരെ ഈ ദ്വീപിൽ തടവിലാക്കുകയും ചെയ്തിരുന്നു. എന്നാൽ, ഇവിരിലെ 90 ലധികം അഭയാർഥികൾ പിന്നീട് 2001 സെപ്റ്റംബർ 19 ന് ചെറിയ മത്സ്യബന്ധന ബോട്ടുകളിൽ കയറി അവിടെനിന്നു രക്ഷപെടുകയും ഓസ്ട്രേലിയൻ തീരത്തണയുകയം ചെയ്തുവെന്നു വിശ്വസിക്കപ്പെടുന്നു.
ഭൂമിശാസ്ത്രം, സസ്യ ജന്തുജാലങ്ങൾ
നുസ കമ്പൻഗാൻ ദ്വീപിനെ ജാവയിൽ നിന്നും വേർതിരിക്കുന്നത് സെഗാര അനകാൻ എന്നറിയപ്പെടുന്ന ഇടുങ്ങിയ ഒരു കടലിടുക്കാണ്. ജാവയുടെ പ്രധാന ഭൂപ്രദേശത്തുനിന്നകലെ ഒറ്റപ്പെട്ടു കിടക്കുന്നതിനാൽ ദ്വീപ് താരതമ്യേന അവികസിതവും, കുറവ് നിവാസികളുള്ളതും വന്യ ജീവികൾ കൂടുതൽ മെച്ചമായി സംരക്ഷിക്കപ്പെടുന്നതുമാണ്. ദ്വീപിനു കിഴക്കുവശത്തുള്ള ഒരു ഉൾക്കടൽ പ്രകൃതിദത്ത പരിരക്ഷിത പ്രദേശമാണ്. ഇവിടെയുള്ള കരങ്ബാൻഡുങ് ബീച്ചിൽ ഒരു പഴയ ഡച്ച് കോട്ട സ്ഥിതി ചെയ്യുന്നു. താഴ്ന്ന ഉഷ്ണമേഖലാ മഴക്കാടുകളുള്ള നുസ കമ്പൻഗാൻ ജൈവശാസ്ത്രപരമായി വൈവിദ്ധ്യമാർന്നതാണ്.
അവലംബം
വർഗ്ഗം:ജാവയിലെ ദ്വീപുകൾ
പി.ബി. ശ്രീനിവാസ്
പ്രമുഖ ചലച്ചിത്രപിന്നണി കവിയും സംഗീത പണ്ഡിതനും ഗായകനുമായിരുന്നു '''പി.ബി. ശ്രീനിവാസ്''' (22 സെപ്റ്റംബർ 1930 - 14 ഏപ്രിൽ 2013).തെലുങ്ക്, ഹിന്ദി, കന്നഡ, തമിഴ്, മലയാളം എന്നീ ഭാഷകളിൽ നിരവധി ചലച്ചിത്രഗാനങ്ങൾ ഗാനങ്ങളാലപിച്ചിട്ടുണ്ട്. സിനിമാരംഗത്തുനിന്ന് പിൻവാങ്ങിയശേഷവും സംഗീത ഗവേഷണപഠനങ്ങളിൽ സജീവമായിരുന്നു.
ജീവിതരേഖ
ആന്ധ്രാപ്രദേശിലെ ഈസ്റ്റ് ഗോദാവരി ജില്ലയിലുള്ള കാക്കിനാഡയിലെ ഒരു സാധാരണകുടുബത്തിൽ പി.ബി. ഫണീന്ദ്രസ്വാമിയുടേയും ശേഷഗിരി അമ്മാളിന്റെയും മകനായി ജനിച്ചു. ഡിഗ്രിയും ഹിന്ദി വിശാരദും കഴിഞ്ഞ് ചലച്ചിത്രസംഗീത രംഗത്തേക്ക് തിരിഞ്ഞു. 1961 ൽ എ.വി.എം. 'പാവമന്നിപ്പ്' എന്ന പടത്തിൽ പാടിയ 'കാലങ്ങളിൽ അവൾ വസന്തം.....'എന്ന ഗാനം സുപ്പർഹിറ്റായി. പി.ബി.എസ്സിന്റെ ഹിറ്റുപാട്ടുകളുടെ മുഖ്യശില്പികൾ എം.എസ്. വിശ്വനാഥൻ-രാമമൂർത്തി ടീം ആയിരുന്നു. സിനിമാഗാനങ്ങൾക്കൊപ്പം ഭക്തിഗാനരംഗത്തും അദ്ദേഹം ശ്രദ്ധേയനായി.
'നവനീതസുധ' എന്ന പുതിയൊരു രാഗംതന്നെ അദ്ദേഹം ഉണ്ടാക്കിയെടുത്തു. എട്ടു ഭാഷകളിൽ പ്രാവീണ്യമുള്ള അദ്ദേഹം വിവിധ ഭാഷകളിൽ നൂറുകണക്കിന്കവിതകളും ഗസലുകളും എഴുതിയിട്ടുണ്ട്. 2013 ഏപ്രിൽ 14-ന് ചെന്നൈയിലെ വസതിയിൽ വച്ച് ഹൃദയാഘാതം പിടിപെട്ട് അന്തരിച്ചു. ഭാര്യയും അഞ്ചുമക്കളുമുണ്ട്.
മലയാളത്തിൽ
1982-ൽ പുറത്തിറങ്ങിയ 'തടാകം', 1990-ൽ പുറത്തിറങ്ങിയ 'ഇന്ദ്രജാലം ' എന്നീ ചിത്രങ്ങൾക്കുവേണ്ടി അദ്ദേഹം ഗാനരചന നിർവഹിച്ചിട്ടുണ്ട്. ഇരു ചിത്രങ്ങളിലെയും ഹിന്ദി ഗാനങ്ങൾ അദ്ദേഹം രചിച്ചവയാണ്.
പുറം കണ്ണികൾ
വർഗ്ഗം:1930-ൽ ജനിച്ചവർ വർഗ്ഗം:2013-ൽ മരിച്ചവർ വർഗ്ഗം:സെപ്റ്റംബർ 22-ന് ജനിച്ചവർ വർഗ്ഗം:ഏപ്രിൽ 14-ന് മരിച്ചവർ വർഗ്ഗം:തമിഴ് ചലച്ചിത്രപിന്നണിഗായകർ വർഗ്ഗം:മലയാളചലച്ചിത്രപിന്നണിഗായകർ വർഗ്ഗം:കന്നഡ ചലച്ചിത്രപിന്നണിഗായകർ
ശർമ്മിഷ്ഠ
വർഗ്ഗം:മഹാഭാരതത്തിലെ കഥാപാത്രങ്ങൾ
ഹാസൻപൂർ
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഹാസൻപൂർ ൽ 2 വീടുകൾ ഉണ്ട്. ആകെ ജനസംഖ്യ 9 ആണ്. ഇതിൽ 4 പുരുഷന്മാരും 5 സ്ത്രീകളും ഉൾപ്പെടുന്നു. ഹാസൻപൂർ ലെ സാക്ഷരതാ നിരക്ക് 77.78 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഹാസൻപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 2 ആണ്. ഇത് ഹാസൻപൂർ ലെ ആകെ ജനസംഖ്യയുടെ 22.22 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 2 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 2 പുരുഷന്മാരും 0 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 100 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 0 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഓണിക്സ്
ഓണിക്സ്‌ കൃത്രിമമായും നിർമ്മിക്കുവാൻ സാധിക്കും. അതും പ്രകൃതിദത്തമായവയെപ്പോലെ തിളക്കമുള്ളതാണ്. ഓണിക്സ്‌ വളരെ വിലകുറഞ്ഞ ഒരു രത്നമാണ്. അതിനാൽ ഇത് സാധാരണക്കാർക്കും പ്രാപ്യമാണ്. കേരളത്തിലെ പാറക്കൂട്ടങ്ങളിലും കാടുകളിലും ഓണിക്സിന്റെ കല്ല് ലഭിക്കുന്നുണ്ട്. ഇതിനെ മുറിച്ച്, ഉരച്ചു തിളക്കം വരുത്തിയെടുത്ത്‌ രത്നമായി സ്വർണ്ണത്തിലും വെള്ളിയിലും പതിച്ചു ആഭരണങ്ങളിലാക്കി ധരിക്കാറുണ്ട്.
നിഗൂഢമായ അപകടങ്ങളിൽ നിന്നും, വിഷ ജന്തുക്കളുടെ ഉപദ്രവങ്ങളിൽ നിന്നും ഓണിക്സ്‌ അത് ധരിച്ചിരിക്കുന്ന വ്യക്തിയെ രക്ഷിക്കുമെന്ന് പഴയ ഗ്രീക്കുകാരായ ജ്യോതിഷികൾ വിശ്വസിച്ചിരുന്നു.
തിരുവണ്ണാമലൈയിലെ ഗതാഗതം
തമിഴ്നാട്ടിലെ തിരുവണ്ണാമലൈ നഗരത്തിൽ വിപുലമായ ഗതാഗത സൗകര്യങ്ങൾ ലഭ്യമാണ്. തമിഴ്നാട്ടിലൂടെ കടന്നു പോകുന്ന റോഡ് ശൃംഖലയിലെ ഒരു പ്രധാന കണ്ണിയാണ് തിരുവണ്ണാമലൈ നഗരം. ചെന്നൈ, വെല്ലൂർ, തിരുച്ചി, തിരുപ്പൂർ, സേലം, തഞ്ചാവൂർ, കോയമ്പത്തൂർ, ഷിമോഗ, കാഞ്ചിപുരം എന്നീ വൻ നഗരങ്ങളെ ബന്ധിപ്പിക്കുന്ന വിപുലമായ റോഡ് ശൃംഖലയാണ് ഇവിടെയുള്ളത്. ബെംഗളൂരു, ഹൈദരാബാദ്, തിരുപ്പതി, പോണ്ടിച്ചേരി, മാംഗ്ലൂർ എന്നീ നഗരങ്ങളെ തിരുവണ്ണാമലൈ നഗരവുമായി ബന്ധിപ്പിക്കുന്ന റോഡുകളും ഇവിടെയുണ്ട്‌. വ്യോമഗതാഗതത്തിന് വെല്ലൂർ വിമാനത്താവളം, ചെന്നൈ അന്താരാഷ്ട്രവിമാനത്താവളം, തിരുച്ചിറപ്പള്ളി വിമാനത്താവളം എന്നിവയുണ്ട്.
പുറത്തേക്കുള്ള കണ്ണികൾ
വർഗ്ഗം:തമിഴ്നാട്ടിലെ ഗതാഗതം വർഗ്ഗം:തിരുവണ്ണാമലൈ ജില്ല
കാർലോസ് സൈമൺ
കാർലോസ് സൈമൺ (ബ്യൂണോൾ, വലൻസിയ പ്രവിശ്യ, 1961) ഒരു സ്പാനിഷ് ക്ലിനിക്കൽ ഗവേഷകനും ഗൈനക്കോളജിസ്റ്റും പ്രസവചികിത്സകനുമാണ്.
ബ്യൂണോളിലാണ് (വലൻസിയ) അദ്ദേഹം ജനിച്ചത്. വിവാഹിതനും നാല് കുട്ടികളുടെ പിതാവുമാണ് സൈമൺ. ഡോക്ടറാകുക എന്നതായിരുന്നു അദ്ദേഹത്തിന്റെ ആഗ്രഹം.
2009 ൽ ഒരു കമ്പനി സൃഷ്ടിച്ചതു മുതൽ അദ്ദേഹം ഇജെനോമിക്സ് S.L-എന്ന കമ്പനിയുടെ സയന്റിഫിക് ഡയറക്ടറായി.
കരിയർ
1985-ൽ വലൻസിയ യൂണിവേഴ്സിറ്റിയിൽ (UV) മെഡിസിൻ ആൻഡ് സർജറിയിൽ ബിരുദം നേടി. വലൻസിയയിലെ റീജിയണൽ ഗവൺമെന്റിന്റെ റീജിയണൽ വിദ്യാഭ്യാസ മന്ത്രാലയത്തിൽ നിന്ന് അദ്ദേഹം പ്രീഡോക്ടറൽ സ്കോളർഷിപ്പ് ഹോൾഡർ നേടി. 1986-ൽ ഡിസ്റ്റിംഗ്ഷൻ കം ലോഡോടെ വലെൻസിയ യൂണിവേഴ്സിറ്റിയിൽ (UV) നിന്ന് വൈദ്യശാസ്ത്രത്തിലും ശസ്ത്രക്രിയയിലും ഡോക്ടറേറ്റ് നേടി.
External links
വർഗ്ഗം:1961-ൽ ജനിച്ചവർ
അമ്പത് പൈസ നാണയം
ഇന്ത്യയിലെ ഒരു രൂപയുടെ പകുതിമൂല്യമുള്ള നാണയമാണ് അമ്പത് പൈസ.
ചരിത്രം
1957-ന് മുമ്പ് ഇന്ത്യൻ രൂപ ഡെസിമലൈസ് ചെയ്യപ്പെട്ടിരുന്നില്ല. എ.ഡി 1835 മുതൽ 1957 വരെയുള്ള രൂപയെ 16 അണകളായി വിഭജിച്ചു. എട്ട് അണയാണ് അമ്പത് പൈസ.
നാണയനിർമ്മാണത്തിനുള്ള മെട്രിക് സമ്പ്രദായം സ്വീകരിക്കുന്നതിന് 1955 ൽ ഇന്ത്യ " ഇന്ത്യൻ നാണയ നിയമം " ഭേദഗതി ചെയ്ത് പൈസ നാണയങ്ങൾ 1957 ൽ അവതരിപ്പിച്ചു. എന്നാൽ 1957 മുതൽ 1964 വരെ നാണയത്തെ നയാ പൈസ എന്നാണ് വിളിച്ചിരുന്നത്. 1964 ജൂൺ 1-ന് "നയാ" എന്ന പദം ഉപേക്ഷിക്കുകയും "പൈസ" എന്ന് വിളിക്കുകയും ചെയ്തു. "ഡെസിമൽ സീരീസിന്റെ" ഭാഗമായി പൈസ നാണയങ്ങൾ നൽകി. 2019 ൽ ഇന്ത്യൻ രൂപയുടെ പുതിയ നാണയങ്ങൾ അംഗീകരിച്ചു. എന്നാൽ 50 പൈസ നാണയങ്ങൾ വിതരണം ചെയ്യപ്പെടാത്തതിനാൽ അവ അച്ചടിച്ചില്ല.
പരാമർശങ്ങൾ
വർഗ്ഗം:ഇന്ത്യയിലെ നാണയങ്ങൾ
ട്യൂക്രിയം ചമീഡ്രിസ്
'ട്യൂക്രിയം ചമീഡ്രിസ്, വാൾ ജെർമെൻഡർ 'യൂറോപ്പിലും നോർത്തേൺ ആഫ്രിക്കയിലും മെഡിറ്ററേനിയൻ പ്രദേശത്തിലും കിഴക്ക് മുതൽ ഇറാനിൽ വരെയുള്ള കിഴക്കൻ ഭാഗങ്ങളിലും കാണപ്പെടുന്ന ഒരു അലങ്കാര സസ്യമാണ്. ഇത് ചരിത്രാതീതകാലം മുതൽ നിലനിന്നിരുന്ന ഒരു സസ്യജാലമായിരുന്നു. സന്ധിവാതത്തിനുള്ള ചികിത്സയ്ക്കും, ചിലപ്പോൾ വെനീസ് ട്രീക്കിളിലെ ഒരു ഘടകമായും ഉപയോഗിച്ചിരുന്നു.
ബാഹ്യ ലിങ്കുകൾ
വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പങ്ങൾ വർഗ്ഗം:ഔഷധസസ്യങ്ങൾ വർഗ്ഗം:ആയുർവേദത്തിൽ ഉപയോഗിക്കുന്ന സസ്യങ്ങൾ വർഗ്ഗം:സസ്യങ്ങൾ വർഗ്ഗം:ലെബനോനിലെ സസ്യജാലം വർഗ്ഗം:ലാമിയേസി വർഗ്ഗം:ലാമിയേൽസ് വർഗ്ഗം:യൂറോപ്പിലെ സസ്യജാലം വർഗ്ഗം:വടക്കേ ആഫ്രിക്കയിലെ സസ്യജാലം
ദിനേഷ് പണിക്കർ
മലയാള ചലച്ചിത്ര, സീരിയൽ അഭിനേതാവ്, നിർമ്മാതാവ് എന്നീ നിലകളിലറിയപ്പെടുന്ന തൃശൂർ ജില്ലയിൽ നിന്നുള്ള കലാകാരനാണ് '''ദിനേശ് പണിക്കർ. ''' 2007-ലെ റോക്ക് & റോൾ എന്ന സിനിമയിലൂടെ മലയാളത്തിൽ സജീവമായ അഭിനേതാവായി മാറി.